EHRC - Nodyn Briffio Cyfreithiol\nGrymoedd y Comisiwn Cydraddoldeb a Hawliau Dynol i orfodi dyletswyddau cydraddoldeb y sector cyhoeddus\nMae’r nodyn hwn yn darparu crynodeb o ddarpariaethau allweddol Deddf Cydraddoldeb 2006 (‘y Ddeddf’) sy’n rhoi grymoedd i’r Comisiwn Cydraddoldeb a Hawliau Dynol (‘y Comisiwn’) i orfodi dyletswyddau cydraddoldeb sector cyhoeddus.\n(a) Asesiad dan adran 31\nGall y Comisiwn asesu i ba raddau neu ym mha fodd mae unigolyn wedi cydymffurfio ag un neu fwy o’r dyletswyddau (p’un ai’n ddyletswyddau cyffredinol neu benodol) dan adran 31 y Ddeddf.\nMae Atodlen 2 y Ddeddf yn cynnwys darpariaethau atodol ynglŷn ag asesiadau yn cynnwys cylch gorchwyl, sylwadau, tystiolaeth, adroddiadau ac argymhellion.\nCyn cynnal asesiad, mae’n rhaid i’r Comisiwn:\n(a) baratoi cylch gorchwyl,\n(b) roi hysbysiad i’r awdurdod cyhoeddus o’r cylch gorchwyl arfaethedig,\n(c) roi cyfle i’r awdurdod cyhoeddus gyflwyno sylwadau ynglŷn â’r cylch gorchwyl arfaethedig,\n(d) ystyried unrhyw sylwadau a wnaed, a\n(e) chyhoeddi'r cylch gorchwyl wedi eu pennu (Ad. 2, para 4).\nYn rhan o’r broses asesu, mae gan y Comisiwn y grym i’w gwneud yn ofynnol i rywun ddarparu gwybodaeth neu gynhyrchu dogfennau sydd yn ei feddiant neu ei meddiant, neu i gyflwyno tystiolaeth lafar. Mae’n drosedd i unrhyw un fethu cydymffurfio â hysbysiad heb reswm rhesymol neu i ffugio tystiolaeth neu wneud datganiad gau (Ad 2, paragraffau 9 – 14).\nWedi cwblhau’r asesiad, bydd y Comisiwn yn cyhoeddi adroddiad o’i gasgliadau a gall hefyd wneud argymhellion i unrhyw ddosbarth o unigolyn (AD 2, paragraffau 15 ac 16). Efallai y bydd rhaid i Lysoedd a Thribiwnlysoedd ystyried casgliadau o’r fath, er na’u hystyrir i fod yn derfynol (Ad 2, para 17). Mae’n ofynnol i unigolyn y cyfeirir argymhelliad ato dalu sylw dyledus iddo (Ad 2, para 18).\n(b) Hysbysiad cydymffurfiad dan adran 32\nOs yw’r Comisiwn yn ystyried fod awdurdod cyhoeddus wedi methu cydymffurfio ag un neu fwy o’r dyletswyddau (p’un ai’n ddyletswyddau cyffredinol neu benodol), mae ganddo’r grym i gyhoeddi hysbysiad cydymffurfiad dan a32 y Ddeddf.\nByddai hysbysiad cydymffurfiad yn ei gwneud yn ofynnol i’r awdurdod cyhoeddus gydymffurfio â’r ddyletswydd berthnasol ac i ddarparu’r Comisiwn, o fewn 28 niwrnod, â gwybodaeth ysgrifenedig o gamau a gymerwyd neu a argymhellwyd i'r diben o gydymffurfio â'r ddyletswydd (a 32(2)). Gall yr hysbysiad hefyd ei wneud yn ofynnol i rywun roi gwybodaeth arall i’r comisiwn o fewn cyfnod nad yw’n fwy na thri mis (a32(3)).\nEr mwyn asesu i ba raddau neu ym mha fodd y mae awdurdod cyhoeddus wedi cydymffurfio ag un neu fwy o’r dyletswyddau, fe all y Comisiwn gyflawni asesiad y cyfeirir ato yn adran 31 y Ddeddf (gweler uchod), ond mae’n rhaid iddo wneud hynny cyn cyhoeddi hysbysiad cydymffurfiad parthed trosedd yn erbyn unrhyw un o’r dyletswyddau y cyfeirir atynt yn gyffredinol fel dyletswyddau cyffredinol dan neu trwy rinwedd -\nadran 76A Deddf Gwahaniaethu ar sail Rhyw 1975,\nadran 71(1) y Ddeddf Cysylltiadau Hiliol 1976, neu\nadran 49A y Ddeddf Gwahaniaethu ar Sail Anabledd 1995 (a32(4)).\nOs, o ganlyniad i asesiad o’r fath, fod y Comisiwn yn credu nad yw’r awdurdod cyhoeddus wedi llwyddo i gydymffurfio â dyletswydd gyffredinol, fe all roi hysbysiad cydymffurfiad i’r awdurdod cyhoeddus fel y nodir uchod. Byddai hysbysiad o’r fath yn seiliedig ar yr asesiad (a32(4)(b)).\nOs yw’r Comisiwn yn credu fod awdurdod cyhoeddus, y mae wedi rhoi hysbysiad cydymffurfiad iddo (p’un ai am dorri dyletswyddau cyffredinol neu benodol), wedi methu cydymffurfio â gofyniad yn yr hysbysiad, gall y Comisiwn wneud cais i’r llys perthnasol am orchymyn yn ei gwneud yn ofynnol iddo gydymffurfio (a 32(8) a (9)).\n(c) Cytundeb Rhwymol dan a. 23\nOs yw’r Comisiwn yn credu nad yw awdurdod cyhoeddus wedi llwyddo i gydymffurfio â dyletswydd sector cyhoeddus, fe all fynd i gytundeb rhwymol gyda’r awdurdod cyhoeddus ble mae’r Comisiwn yn ymgymryd i beidio cyhoeddi hysbysiad cydymffurfiad a'r awdurdod cyhoeddus yn ymgymryd i gydymffurfio â’r ddyletswydd ac i ddilyn, neu ymatal rhag dilyn, camau penodol eraill (allai gynnwys paratoi cynllun i’r diben o gydymffurfio â’r ddyletswydd) (a 23(1) a 23(5)).\nOs yw’r Comisiwn yn meddwl fod parti i gytundeb dan adran 23 wedi methu cydymffurfio, neu’n debygol o beidio cydymffurfio, ag addewid dan y cytundeb, gall y Comisiwn wneud cais i lys sirol (yng Nghymru a Lloegr) neu'r siryf (yn yr Alban) am orchymyn yn gofyn i’r awdurdod cyhoeddus gydymffurfio â’i addewid a chymryd unrhyw gamau eraill y mae’r llys neu’r siryf yn dynodi (a 24(2) a (3)).\n(d) Arolwg barnwrol ac achosion eraill dan adran 30\nOs yw awdurdod cyhoeddus sy’n amodol i un neu fwy o’r dyletswyddau yn methu cydymffurfio â dyletswyddau o’r fath, gall y Comisiwn herio gweithredoedd yr awdurdod (neu fethiant i weithredu) trwy arolwg barnwrol dan adran 30 y Ddeddf, sy’n darparu fel a ganlyn:\n Mae 'dyletswyddau cydraddoldeb y sector cyhoeddus' yn cyfeirio at y dyletswyddau dan neu trwy rinwedd adran 76A, 76B neu 76C Deddf Gwahaniaethu ar Sail Rhyw 1975 (y ddyletswydd cydraddoldeb rhyw), adran 71 Deddf Cysylltiadau Hiliol 1976 (y ddyletswydd cydraddoldeb hiliol) ac adran 49A neu 49D y Ddeddf Gwahaniaethu ar sail Anabledd 1995 (y ddyletswydd cydraddoldeb anabledd). Mae pob dyletswydd yn cynnwys dyletswydd gyffredinol ac amrywiol ddyletswyddau penodol a wnaed dan amrywiol reoliadau.


Gwyddonwyr yn cynhyrchu cynllun brys i atal y dirywiad mewn rhywogaethau a chynefinoedd dŵr croyw - Newyddion - Prifysgol Caerdydd\nMae tîm byd-eang o wyddonwyr wedi datblygu’r Cynllun Adfer Brys cyntaf er mwyn gwyrdroi’r dirywiad sydyn yn rhywogaethau a chynefinoedd dŵr croyw’r byd.\nAmlinellir y cynllun chwe phwynt mewn papur gwyddonol, a gyhoeddir heddiw yn BioScience, sy’n galw am gamau brys i fynd i’r afael â bygythion i fioamrywiaeth mewn afonydd, llynnoedd a gwlyptiroedd.\nDyfeisiodd tîm o wyddonwyr o Brifysgol Caerdydd, WWF, Undeb Rhyngwladol dros Gadwraeth Natur a Conservation International y cynllun i adfer cynefinoedd dŵr croyw, sy’n 1% o arwyneb y Ddaear ac sy’n gartref i 10% o’r holl rywogaethau.\nMeddai Steve Ormerod, Athro Ecoleg Prifysgol Caerdydd, ymchwilydd dŵr croyw gydol ei oes a gyfrannodd i’r adroddiad: “Mae nentydd, afonydd, pyllau, llynnoedd a gwlyptiroedd y byd ymysg y cynefinoedd pwysicaf am gyfoeth eu rhywogaethau, ond hefyd dyma’r rhai y mae pobl yn eu defnyddio a’u difwyno fwyaf. Meddyliwch am lygredd, y cyflenwad dŵr, newidiadau ffisegol ac effeithiau newid hinsawdd ar lif a thymheredd dŵr.\n“O ganlyniad, yn aml ynghudd o dan arwyneb y dŵr, mae ecosystemau dŵr croyw yn colli bioamrywiaeth yn gynt nag unrhyw fath arall o ecosystem. Nid trychineb ynddi ei hun yn unig yw hwn; mae’n bygwth ein system cynnal bywyd ni ein hunain oherwydd pwysigrwydd sylfaenol popeth y mae dŵr yn ei olygu i fywyd dynol.”\nMae’r cynllun yn cynnwys adfer llif afonydd mwy naturiol, lleihau llygredd, diogelu cynefinoedd gwlyptir allweddol, dod â gorbysgota a chloddio’n anghynaladwy mewn afonydd a llynnoedd i ben, rheoli rhywogaethau goresgynnol, a diogelu ac adfer cysylltedd afonydd drwy gynllunio cronfeydd a seilwaith arall yn well.\nHefyd mae’r awduron yn argymell targedau newydd, gan gynnwys adfer llif dŵr, rheoli cloddio anghyfreithlon ac anrheoleiddiedig am dywod mewn afonydd, a gwella rheolaeth pysgodfeydd dŵr croyw sy’n bwydo cannoedd o filiynau o bobl.\nMeddai Dave Tickner, prif gynghorydd dŵr croyw WWF-UK a’r prif awdur ar y papur: “Does unman lle mae’r argyfwng bioamrywiaeth yn fwy difrifol nag yn afonydd, llynnoedd a gwlyptiroedd y byd – gyda dros chwarter y rhywogaethau dŵr croyw bellach yn anelu am ddifodiant. Gall y Cynllun Adfer Brys atal y dirywiad hwn sydd wedi digwydd ers degawdau, ac adfer bywyd i’n hecosystemau dŵr croyw sy’n marw; nhw yw sylfaen pob un o’n cymdeithasau a’n heconomïau.”\nYchwanegodd yr Athro Ormerod: “Does gennym ni ddim llawer o amser i newid pethau, ac rydym yn annog y Cenhedloedd Unedig a llywodraethau’r byd i weithredu ar y cynllun chwe phwynt allweddol hwn.”


Mae ein rhaglen arddangosfeydd newydd sbon ar gyfer 2021/22 yma! - Tŷ Pawb\non Mawrth 18,2021\nRydyn ni’n hapus iawn i gyhoeddi ein rhaglen arddangosfeydd newydd sbon ar gyfer y flwyddyn nesaf!\nMae yna 5 arddangosfa i gyd, sy’n mynd â ni hyd at Ebrill 2022.\nMae ein horielau yn parhau ar gau am y tro ond gobeithiwn allu croesawu ymwelwyr yn ôl i’r oriel cyn gynted ag y bydd yn ddiogel gwneud hynny.\nYn y cyfamser rydym yn falch iawn o gyhoeddi y bydd POB un o’n harddangosfeydd eleni ar gael i’w gweld fel teithiau rhithiol felly byddwch chi’n gallu ymweld â’r oriel ble bynnag yr ydych chi!\nCyrchfan newydd sefydledig i gefnogwyr y celfyddydau\nDywedodd yr aelod arweiniol dros gymunedau, partneriaethau, amddiffyn y cyhoedd a diogelu’r gymuned, y Cynghorydd Hugh Jones: “Yn dilyn blwyddyn hynod heriol, rydym yn falch iawn o gyflwyno rhaglen lawn o arddangosfeydd yn Tŷ Pawb i fynd â ni drwodd i 2022.\n“Ers agor yn 2018, mae Tŷ Pawb wedi parhau i swyno cynulleidfaoedd gydag ystod amrywiol, hygyrch ac atyniadol o arddangosfeydd ar draws ei orielau.\n“Mae Tŷ Pawb hefyd wedi helpu i sefydlu Wrecsam fel cyrchfan newydd i gefnogwyr celf ledled y wlad, gan gynnal arddangosfeydd o’r radd flaenaf fel Cymru yn Fenis a Greyson Perry.\n“Mae’r rhaglen eleni yn edrych yr un mor lliwgar a bydd yn cynnwys arddangosfeydd sy’n dathlu artistiaid Cymraeg a threftadaeth leol Wrecsam, arddangosfa deithiol fawr arall yn y DU, arddangosfa wedi’i churadu gan Fwrdd Cynghori Ieuenctid Tŷ Pawb ac arddangosfa agored ryngwladol ar gyfer gwneuthurwyr print ledled y byd.”\n“Fel erioed, bydd rhaglen lawn o weithgareddau a digwyddiadau i gyd-fynd â’r arddangosfeydd a sicrhau y gall cynulleidfaoedd o bob oed eu mwynhau, p’un a ydych chi’n ymwelydd rheolaidd â’r oriel neu os mai dyma’ch tro cyntaf.”\nCyhoeddir mwy o fanylion am bob arddangosfa dros yr ychydig fisoedd nesaf. Ymunwch â’n rhestr bostio i gael diweddariadau yn syth i’ch mewnflwch.\nEin rhaglen arddangosfeydd ar gyfer 2021/22\nBwrdd Cynghori Ieuenctid yn Cymryd yr Awenau\n26/4 / 21-26 / 6/21\nMae ein Bwrdd Cynghori Ieuenctid (BCI) sydd newydd ei ffurfio wedi bod yn gweithio gyda’r artist Harold Offeh a’r Cynhyrchydd Creadigol Yasmin Begum i ddatblygu maniffesto.\nBydd canlyniadau’r broses hon, gan gynnwys gweithiau celf a pherfformiadau, yn rhan o’n prif oriel fel arddangosfa sy’n canolbwyntio ar themâu pleser, chwarae a Dyfodoliaeth Gymreig. Ochr yn ochr â hyn bydd arddangosfa o beintwyr Gogledd Cymru, wedi’u cyd-guradu gan yr BCI a BEEP (Arddangosfa Paentio Ddwyflynyddol).\nMae’r casgliad newydd mawr hwn o waith gan yr artist o Gymru, Bedwyr Williams, yn cwestiynu rôl y sefydliad celf yn y gymdeithas gyfoes. Trwy gerflunwaith, fideo, paentio a darlunio, mae Williams yn paratoi motiffau pensaernïol fetishistaidd a hierarchaethau biwrocrataidd a briodolir yn y sector diwylliant a’r ddinas.\nYr arddangosfa yma fydd y gyntaf am y ddeuawd ddylunio, Harriet Vine a Rosie Wolfenden, a gyfarfu yng Ngholeg Celf Chelsea a sefydlu Tatty Devine pan wnaethant raddio ym 1999.\nAvant Garde Robot Face Necklace gan Tatty Divine. 2019.\nLlun: Tatty Devine\nMae Tŷ Pawb yn cynnal dychweliad yr arddangosfa Print Rhynwladol bob dwy flynedd.\nEleni byddwn yn dathlu Pen-blwydd 20 mlynedd y RPC (Canolfan Argraffu Ranbarthol).\nFel rhan o’r arddangosfa gwahoddir 20 aelod neu wneuthurwr print gweithdy i arddangos print.\nY beirniaid eleni yw Leonie Bradley (Golygydd Printmaking Today, artist ac aelod etholedig Cymdeithas yr Engrafwyr Pren), Tracy Hill (Artist, Cyswllt Ymchwil Stiwdio Argraffu Cyfoes Artlab, UCLan.) A Nigel Morris (Artist / Gwneuthurwr Printiau, Hwylusydd , Cydlynydd RPC).\nCyhoeddir mwy o fanylion ar yr alwad agored ar gyfer yr arddangosfa hon yn fuan. Ymunwch â’n rhestr bostio i gael y wybodaeth ddiweddaraf.\nRhi Moxon – High Above the Hakka Houses (Enillydd Gwobr y Beirniaid – Print Rhyngwladol 2020)\nStraeon o Terracottapolis\nBydd Straeon o Terracottapolis yn dathlu treftadaeth sylweddol Wrecsam o gynhyrchu brics, teils a theracota, gyda ffocws ar adrodd straeon.\nCyflawnir hyn trwy ddefnyddio casgliad Wrecsam Museum yn cael ei arddangos ochr yn ochr â gweithiau celf, gan gynnwys gwaith a gomisiynwyd yn arbennig gan yr artist Lesley James o Corwen. Ymhlith y gweithiau celf eraill sy’n cael eu harddangos bydd canlyniadau comisiwn Wal Pawb Lydia Meehan.\nCredyd Delwedd – Lesley James\nThree People Working With Hair in Wrexham. A short\nTri Unigolyn yn Gweithio Gyda Gwallt yn Wrecsam. F\nNew Exhibition! We are excited to share with you\nArddangosfa Newydd! Rydym yn gyffrous i rannu gyd\n@tattydevine @ Tŷ Pawb (Bilingual post - scroll


Llawr Modern Rhad Tiles Gweithgynhyrchwyr a Chyflenwyr - Prisiau Cyfanwerthu Tiles Llawr Modern - HANSE\nTeils llawr porcelu\n9.5–10.5mm o deils\nGyda'r wybodaeth a'r profiad diwydiannol cyfoethog, rydym yn ymroi i gynnig Teils Llawr Digidol. Mae'r Teils Llawr Digidol hyn a gynigiwn ar gael mewn patrymau steilus a deniadol amrywiol. At hynny, gwerthfawrogir y Teils Llawr Digidol hyn yn eang am eu gorffeniad rhagorol.\n. Perfformiad gwych\n. Gwydnwch uchel\n. Deunydd gradd gorau\nY deilsen llawr modern orau ar gyfer ystafell ymolchi, cegin, ystafell wely, tŷ, ystafell fyw, bar, caffi, lobi gwesty, prosiect mawr ac ati. Mae'n dda ar gyfer lloriau tŷ neu wal, siopa mall, lloriau warws, ac ati.\nMae gennym lawer o liwiau gwahanol a dyluniadau gwahanol. Pls yn garedig iawn edrychwch ar ein gwefan.\n3.Rhagor o wybodaeth\n1.Manyleb: 300*300mm, 300X600mm. 600*600mm dyluniad wedi'i addasu ar eich cais;\n2.Defnydd Tile: Dyma un o'n teils llawr seramig gwerthiant poblogaidd sy'n gwneud chwilio gwych am lawr. Mae'n dda iawn ar gyfer ystafelloedd byw, ceginau, ystafell ymolchi, storfeydd, uwch-farchnad, ac ati.\n3.Ansawdd teils: bodloni safon ansawdd rhyngwladol fel 3C,EN,DIN,ISO9001-140001, mae ein cynnyrch yn gyfeillgar i'n hamgylchedd.\n4. Tile Price: rydym yn cynnig pris cystadleuol a uniongyrchol iawn gydag ansawdd uchel.\n5. Cyflenwi teils: rydym yn trefnu danfoniad yn ôl maint eich archeb, fel arfer o fewn 2-3 wythnos ar ôl derbyn eich blaendal.\nMae'r gweithiwr i gyd yn ymwybodol iawn o safonau pob cam cynhyrchu. maent yn gwneud y cynhyrchiad torfol yn ôl y sampl a gadarnhawyd ac yn tynnu'r holl sglodion heb gymwysterau ac mae ein criw QC yn sicrhau'r ansawdd da.\nRydym yn broffesiynol, rydym yn parhau i ganolbwyntio ar ymchwil a datblygu teils slim porcelu, gan ddilyn y dyluniad mwyaf datblygedig yn agos. Mae'r technolegau cynhyrchu yn bennaf yn argraffu rholio ac argraffu jetiau inc, mae gennym gynifer o gasgliadau fel y gallwch ddod o hyd i'r hyn sydd ei angen arnoch.\nC: Pryd allwch chi ddanfon y nwyddau?\nA: Mae ein ffatri deils wedi'i lleoli yn FOSHAN. Gallwn gyrraedd gyrrwr i'ch cyrraedd i'n ffatri deilsen.\nHot Tags: teils llawr modern, gweithgynhyrchwyr, cyflenwyr, cyfanwerthu, rhad, disgownt, pris\nPâr o: Llawr Teils Ar Gyfer Cartref\nNesaf: Teilsen Llawr Ystafell Ymolchi Gwyn


Sumer: Hanes Gwir Creu Dyn (1) Suenee Bydysawd\n8454x 20. 11. 2017 Darllenydd 1\nCategori: Anunnaki, Teledu Sueneé\nRydych hefyd yn gofyn cwestiynau i chi'ch hun ynglŷn â lle y cawsom ein cymryd fel dynoliaeth ac a wnaeth ein creu, pwy yw ein duwiau? A yw pobl yn tueddu? A oedd ein Duw yn estroniaid?\nRydyn ni'n dod â chwedlau trawiadol i chi a ddisgrifir yn y golygfeydd Sumerian sydd wedi goroesi ers degau o filoedd o flynyddoedd.\nEfallai y bydd rhai darnau yn gyfarwydd â chi. Dim ond rhai actorion a rhai cyd-destunau sydd â enwau a dynodiadau eraill ...


Pin Dwr Trefor: November 2017\n26ain Tachwedd 2017\nRydym wedi cychwyn edrych ar yr Adfent, a pharatoi ar gyfer y Nadolig. Bydd cartwn arbennig yn cael ei ddangos yn ein parti Nadolig dydd Sul 10fed Rhagfyr. Cofiwch hefyd am yr Helfa Moch fydd yn digwydd cyn y parti ar y 10fed. Dros yr wythnosau diwethaf mae plant yr Ysgol Sul wedi dymuno i'r casgliad fynd tuag at brynu moch bach (£25 am set) i helpu teuluoedd yn Cambodia. Mae'n bleser cyhoeddi bod £50 wedi ei gasglu sydd yn golygu bod modd prynu dau set o foch bach! Ar ben hynny am bob £1 gasglwyd eleni i brynu eitem o gatalog Present Aid, mae Llywodraeth y DU yn rhoi £1 arall! Da iawn chi.\nPosted by Llinos at 11:58 No comments:\nDyma waith dosbarth Blwyddyn 3 a hyn. Mae nhw hefyd wedi bod yn edrych ar adnodau Luc 12:7 a Salm 121.\nMae Duw hyd yn oed wedi cyfri gwallt eich pen!\nBydd yr Arglwydd yn dy gadw di'n saff, ble bynnag yr ei di o hyn allan ac am byth.\nFelly peidiwch bod ofn dim byd!\n19eg Tachwedd 2017 - Fi fy hun!\nPa mor bwysig wyt ti? Wel mae Duw yn meddwl bod pob un yn bwysig iawn, ac mae'n ein adnabod ni i'r dim! Mae Duw hyd yn oed yn medru rhifo gwallt ein pen! "Gadewch i'r plant ddyfod ataf fi" meddai Iesu.\nDyma waith Meinir, Tom, Aila, Ieuan a Deio. Ysgwni ydych chi'n 'nabod nhw!\nPosted by Llinos at 08:58 No comments:\nBocsys Nadolig Teams4U\nDIOLCH YN FAWR IAWN TREFOR AM Y 57 BOCS ANRHEG NADOLIG DDERBYNIWYD ELENI!\nPosted by Llinos at 08:52 No comments:\nYsgol Sul Maesyneuadd - Sul y Cofio\n12fed Tachwedd 2017 - Stori Esther gawsom heddiw gyda dosbarth yr oedolion yn actio'r stori wrth iddi gael ei hadrodd. Roedd Ahasfferus, Esther, Mordecai a Haman yn fyw yn y festri! Bu cyfle hefyd i wneud coron ac i greu pabi coch a pabi heddwch gwyn.\nPosted by Llinos at 03:10 No comments:\nYsgol Sul Maesyneuadd - Arwyr y Beibl\n29ain Hydref 2017 - Jona\nStori boblogaidd gan y plant heddiw, sef hanes Jona ym mol y pysgodyn mawr. Ar ol gwrando ar yr hanes, cawsom yr hanes eto mewn can hwyliog a gweithgareddau amrywiol. Dyma gardiau Ieuan, Deio, Meinir ac Aila - da iawn chi am ddyfalbarhau i lenwi'r llinellau. Dyma bysgodyn mawr Meinir ac Aila, wedi taflu Jona ar y traeth!\nPosted by Llinos at 12:41 No comments:


Rhodd Etifeddol - CFfI Ceredigion\nMae C.Ff.I. Ceredigion yn dibynnu ar roddion elusennol i barhau gyda’n gwaith. Mae gadael rhodd yn eich ewyllys yn sicrhau eich bod yn gallu helpu ni wrth barhau i gefnogi’r genhedlaeth nesaf o ieuenctid cefn gwlad, hyd yn oed ar ôl eich amser chi.\nOs ydych wedi gwneud ewyllys yn barod ac eisiau cynnwys rhodd i C.Ff.I. Ceredigion, efallai na fydd angen ei ail-ysgrifennu. Gallwch ofyn i unigolyn proffesiynol, fel cyfreithiwr, i ychwanegu cywiriad. Mae llunio neu cywiro ewyllys yn codi nifer o gwestiynau pwysig. Rydym yn deall fydd angen i chi feddwl am rhain yn eich amser eich hun, ar termau eich hun gyda’ch teulu ac anwyliaid mewn golwg.\nBeth bynnag yw gwerth eich rhodd, fe fydd o gymorth mawr i C.Ff.I. Ceredigion er mwyn i ni barhau i ddarparu cyfleoedd ar gyfer cenedlaethau’r dyfodol.


Annog preswylwyr i gael gwared â batris yn ddiogel\nMae preswylwyr yn Sir Gaerfyrddin yn cael eu hannog i beidio â chael gwared â batris mewn bagiau bin du neu las.\nDaw hyn ar ôl i dystiolaeth gref awgrymu y gallai tân yng Nghanolfan Ailgylchu Nantycaws yng Nghaerfyrddin fis Ebrill diwethaf a achosodd werth miliynau o bunnoedd o ddifrod fod wedi cael ei gynnau gan fatri a roddwyd mewn bag ailgylchu glas.\nDinistriodd y tân y Cyfleuster Ailgylchu Deunyddiau a bu'n rhaid cau'r ganolfan ailgylchu i'r cyhoedd am bum diwrnod.\nDylid tynnu batris o unrhyw eitemau sy'n eu cynnwys, megis eitemau y gellir eu hailwefru, ffonau symudol, brwsys dannedd trydan, teganau, rheolyddion teledu o bell ac ati, ac yna eu gwaredu ar wahân mewn canolfan ailgylchu neu fan ailgylchu batris lleol.\nGellir ailgylchu batris sy'n anodd eu tynnu o eitemau yn y man eitemau trydanol yn y ganolfan ailgylchu.\nYn ystod y pum mlynedd diwethaf, mae tanau yr amheuwyd neu y profwyd eu bod wedi'u hachosi gan fatris ïon lithiwm wedi dyblu a mwy, sef 48% yn 2021 o'i gymharu â 21% yn 2016/2017.\nMae’r eitemau amhriodol mwyaf cyffredin mewn bagiau bin sy'n cael eu gosod i'w casglu wrth ymyl y ffordd gan breswylwyr yn cynnwys gwastraff trydanol megis tostwyr, teganau plant, offer steilio gwallt, hen fatris ar wahân yn amrywio o fatris celloedd safonol i fatris ïon lithiwm y gellir eu hailwefru a dyfeisiau symudol.\nDywedodd y Cynghorydd Hazel Evans, Aelod Cabinet Cyngor Sir Caerfyrddin dros yr Amgylchedd: “Diolch byth na chafodd neb ei anafu yn y tân yng Nghanolfan Ailgylchu Nantycaws yng Nghaerfyrddin y llynedd. Peidiwch â rhoi hen fatris rhydd neu eitemau sy'n cynnwys batris yn eich bagiau bin gyda sbwriel arall. Mae'n beryglus iawn a gall y canlyniadau fod yn ddifrifol iawn. Mae gan bob un o'n canolfannau ailgylchu gyfleusterau i gael gwared â'ch batris yn ddiogel ac mae gan lawer o siopau ac archfarchnadoedd fannau casglu batris hefyd.”\nMae'r batris yn cael eu difrodi i ddechrau pan fydd y criw yn taflu'r bagiau i'r cerbydau lle maent yn cael eu cywasgu, heb sylweddoli eu bod yn cynnwys eitemau trydanol. Yna cânt eu cludo i'r Cyfleusterau Ailgylchu Deunyddiau lle gallant ddod i gysylltiad â deunyddiau eraill a all arwain at ganlyniadau difrifol.\nDywedodd Richard Vaughan-Williams, Rheolwr Lleihau Tanau Bwriadol yng Ngwasanaeth Tân ac Achub Canolbarth a Gorllewin Cymru: “Ceir hyd i fatris Lithium-ion mewn mwyfwy o eitemau, ac mae gwaredu eitemau o’r fath yn achos pryder cynyddol, yn enwedig i’n partneriaid sy’n rhedeg cyfleusterau rheoli gwastraff. Gall batris lithium-ion bach hyd yn oed achosi perygl go iawn o dân dwys a all ledaenu’n gyflym wedyn. Ein cyngor i’r rheiny sydd am waredu batris yw gwrando’n ofalus ar y cyfarwyddiadau gwastraff maen nhw’n eu cael gan eu hawdurdod lleol.”\nY llynedd lansiodd y Gymdeithas Gwasanaethau Amgylcheddol ymgyrch i godi ymwybyddiaeth o ailgylchu batris yn anghywir. Mae batris wedi'u gwaredu yn achosi gwerth miliynau o bunnoedd o ddifrod mewn canolfannau ailgylchu bob blwyddyn ac yn peryglu bywydau pobl sy'n gweithio ynddynt.\nI gael gwybod beth allwch chi ei roi yn eich bagiau glas a du, ewch i'm gwefan.\nGwiriwch ble gallu chi hailgylchu batris ger i chi


Ail Ddos AstraZeneca yn hwyr? - Bwrdd Iechyd Prifysgol Aneurin Bevan\n› Ail Ddos AstraZeneca yn hwyr?\nOs cawsoch dos cyntaf o'ch brechlyn AstraZeneca mewn Ganolfan Brechu Torfol rhwng 04/01/2021 a 31/01/2021 ac nad ydych eto wedi derbyn llythyr yn rhoi gwybod i chi o'ch hapwyntiad ail dos, cwblhewch y ffurflen isod.\nAr ôl i ni dderbyn y wybodaeth hon, byddwn yn gwirio yn erbyn ein cofnodion ac yn cysylltu â chi â'r manylion ar gyfer eich hapwyntiad ail ddos.\nPeidiwch â chysylltu â ni eto os cawsoch eich dos cyntaf ar ôl 31/01/2021- byddwn yn ysgrifennu atoch unwaith mae'n bryd i chi gael eich ail ddos. Os cawsoch eich dos cyntaf o AstraZeneca yn eich Meddygfa Teulu, byddant yn cysylltu â chi i drefnu eich ail ddos.


Myfyrwyr o Brifysgol Bangor yn dod â hwyl y Nadolig i gleifion BIPBC – Ysgol Gwyddorau Iechyd, Prifysgol Bangor\nMyfyrwyr o Brifysgol Bangor yn dod â hwyl y Nadolig i gleifion BIPBC\nUnwaith eto eleni bydd myfyrwyr nyrsio o ddau safle'r Ysgol Gwyddorau Gofal Iechyd yn dod â thipyn o lawenydd y Nadolig i gleifion yn Ysbyty Maelor Wrecsam, Ysbyty Gwynedd ac Ysbyty Glan Clwyd.\nMae myfyrwyr, aelodau'r cyhoedd a staff wedi bod yn rhoi anrhegion a'u pacio mewn bocsys esgidiau a'u lapio er mwyn eu rhoi i gleifion a fydd yn yr ysbyty dros gyfnod y Nadolig. Mae'n bosib na fyddai rhai ohonynt yn derbyn unrhyw anrhegion na chael unrhyw ymwelwyr fel arall.\nMae'r anrhegion, sydd wedi eu cymeradwyo gan y ward, yn cynnwys pethau ymolchi, offer gwneud lluniau, sgarffiau a hosanau.\nDaeth y syniad i ddechrau ar ôl i Ceri, myfyriwr nyrsio ar ei thrydedd flwyddyn yng Nghampws Bangor yn Wrecsam, gael ei chyffwrdd o weld cleifion heb unrhyw deulu i ddod i'w gweld yn ystod ei chyfnod ar y ward adeg Nadolig 2015.\nDywedodd: "Roeddwn ar leoliad yn Ysbyty Maelor dros y Nadolig, a gwelais gleifion unig nad oedd ganddynt unrhyw deulu i ddod i'w gweld.\n"Fe wnaeth gwybod ein bod wedi gwneud gwahaniaeth y llynedd wneud i ni sylweddoli y gall gweithredoedd bychan o haelioni olygu cymaint i eraill sy'n llai ffodus.\n"Mae'r nyrsys yn gweithio'n galed iawn i wneud i gleifion sydd heb neb deimlo eu bod yn cyfri yr adeg yma o'r flwyddyn, a gobeithio y bydd hyn o help i gadarnhau hynny ymhellach."\nYmwelodd Maer a Maeres Wrecsam, Y Cynghorydd John ac Ann Pritchard, â champws Wrecsam Prifysgol Bangor yn ddiweddar i roi eu rhoddion hwy at yr apêl.\nMeddai'r Cynghorydd Pritchard: "Roedd yn ymweliad da iawn ac roeddent yn falch o'n gweld. Maen nhw'n gweithio'n galed iawn gan wneud hyn yn eu hamser hamdden, ar ben eu hastudiaethau. Mae eu rhoddion yn sicr yn codi calon cleifion."\nMeddai Angela Williams, darlithydd nyrsio oedolion ar Gampws Wrecsam Prifysgol Bangor: "Mae'r myfyrwyr yn cael effaith ar fywydau pobl. Maen nhw'n glod i'r brifysgol yn ogystal ag i'r gymuned gyfan. Mae hyn yn tystio i'w natur garedig, ofalgar a hael."\nMeddai Alison Lester Owen, darlithydd nyrsio oedolion ar gampws Bangor: "Yn dilyn llwyddiant syniad Ceri yn Wrecsam dwi'n hynod falch bod myfyrwyr sydd ym Mangor yn cymryd rhan rŵan hefyd. Mae wedi bod yn enghraifft wych o waith tîm a haelioni, ac yn fy marn i mae'n nodweddiadol o'r hyn rwyf wedi dod i'w ddisgwyl gan ein myfyrwyr arbennig. Rydym yn hynod falch o weithio gyda'n holl fyfyrwyr, ac yn teimlo'n freintiedig o fod yn rhan o'u tîm."\n"Mae'r apêl hon wedi profi i mi y gall gweithred o garedigrwydd ddod â phobl at ei gilydd i rannu eu haelioni, eu tosturi a gwaith tîm fel y gellir rhoi ychydig o hapusrwydd i'r rhai na fydd efallai yn cael dim dros yr ŵyl, gan atgoffa'r cleifion eu bod yn bwysig i ni," meddai Sean Bray, myfyriwr nyrsio ac un o'r nifer ar gampws Bangor sydd wedi ymroi i'r gwaith hwn.\nMeddai Teleri Roberts, trefnydd y casgliad ar gampws Bangor “Mae campws Wrecsam wedi trefnu rhoi anrhegion i gleifion ar wardiau yn Ysbyty Maelor dros y ddwy flynedd ddiwethaf ac eleni gofynnwyd i mi gymryd rhan trwy gasglu rhoddion ar gyfer rhai wardiau yn Ysbyty Gwynedd ac Ysbyty Glan Clwyd. Gobeithiwn trwy roi ychydig i'r rhai sy'n treulio'r ŵyl yn yr ysbyty y gallwn ddod â rhywfaint o lawenydd ac ysbryd y Nadolig iddynt ar adeg sy'n arbennig o anodd trwy fod oddi wrth anwyliaid a'u cynefin."\nMae'r myfyrwyr yn awr wedi dechrau danfon y bocsys esgidiau i'r wardiau yn barod i'w dosbarthu dros gyfnod y Nadolig.\nHoffai Prifysgol Bangor ddiolch hefyd i Matalan Bangor, Aldi Bangor a B&M Bangor am gyfrannu anrhegion i'r casgliad hwn.


Ioan Cunningham am arwain tîm rygbi merched Cymru am flwyddyn arall – Golwg360\nIoan Cunningham am arwain tîm rygbi merched Cymru am flwyddyn arall\nBydd y cyfnod hwn yn cwmpasu Cwpan y Byd yn Seland Newydd\nBydd Ioan Cunningham, prif hyfforddwr tîmn rygbi merched Cymru, wrth y llyw am flwyddyn arall.\nBydd y cyfnod hwn yn cwmpasu Cwpan y Byd yn Seland Newydd.\nFe fydd e’n cael ei gynorthwyo gan Geraint Lewis, Richard Whiffin a Sophie Spence.\nFe wnaeth Ioan Cunningham ddatblygu ei sgiliau hyfforddi fel rhan o Lwybr Hyfforddi Elit Undeb Rygbi Cymru cyn mynd yn ei flaen i gydweithio â Wayne Pivac a Brad Mooar yn y Scarlets.\nArweiniodd e dîm hyfforddi’r tîm dan 20 ar gyfer Pencampwriaeth y Chwe Gwlad y tymor diwethaf ac ers hynny, mae e bellach yn hyfforddwr perfformiad llawn amser gydag Undeb Rygbi Cymru.\nCafodd y tîm cyfan ei benodi dros dro fis diwethaf ond mae Nigel Walker, Cyfarwyddwr Perfformiad Undeb Rygbi Cymru, yn dweud ei fod yn “falch o gael dangos ffydd yn y tîm ifanc, cyffrous hwn o hyfforddwyr flwyddyn cyn Cwpan Rygbi’r Byd”.\nMae’n dweud bod yr Undeb “wedi ymrwymo i gynnig y gefnogaeth sydd ei hangen ar yr hyfforddwyr a’r chwaraewyr i baratoi’r garfan yn y modd gorau posib ar gyfer Cwpan Rygbi’r Byd y flwyddyn nesaf”.\nFel rhan o’r tîm hyfforddi, fe fydd y chwaraewyr yn elwa ar arbenigedd ym meysydd cyflyru, ffisiotherapi, meddygaeth, maeth a dadansoddi perfformiad, meddai, gan ychwanegu mai ymestyn cytundebau’r tîm hyfforddi presennol yw’r “ateb gorau posib sydd ar gael i ni ar hyn o bryd”.\nCanolfan perfformiad newydd\nYn sgil swigod Covid-19, mae canolfan perfformiad newydd wedi’i sefydlu yn Stadiwm Principality ar gyfer tîm y merched.\nMae’r ganolfan yn cynnwys campfa bwrpasol, canolfan feddygol ac ystafelloedd i’r tîm, ac mae hi ger Parc yr Arfau, lle bydd y tîm yn ymarfer ac yn chwarae eu gemau cartref drwy gydol y tymor.\nBu’r merched yn ymarfer yn y ganolfan dros y penwythnos ar ôl i’r garfan gael ei chyhoeddi ar gyfer gemau’r hydref yn erbyn Japan (Tachwedd 7), De Affrica (Tachwedd 13) a Chanada (Tachwedd 21) fis nesaf.\nMae’r capten Siwan Lillicrap wedi croesawu penodiad parhaol y tîm hyfforddi, gan ddweud ei bod yn “wych derbyn y newyddion”.\nSiwan Lillicrap (capten), Alisha Butchers, Alex Callender, Bethan Dainton, Kat Evans, Cerys Hale, Cara Hope, Gwen Crabb, Abbie Fleming, Georgia Evans, Natalia John, Madi Johns, Manon Johnes, Molly Kelly, Bethan Lewis, Robyn Lock, Liliana Podpadec, Gwenllian Pyrs, Donna Rose, Caryl Thomas\nKeira Bevan, Leanne Burnell, Hannah Jones, Jasmine Joyce, Jess Kavanagh, Courtney Keight, Kerin Lake, Caitlin Lewis, Ffion Lewis, Jade Mullen, Lisa Neumann, Elinor Snowsill, Niamh Terry, Flo Williams, Megan Webb, Robyn Wilkins


Ardal Arbennig: Parc Cenedlaethol Eryri (Rhan 1): Darllen a Deall gyda Dafydd Roberts – Parallel.cymru: Cylchgrawn digidol Cymraeg dwyieithog\nThursday, September 13, 2018 Monday, April 8, 2019\nParc Cenedlaethol Eryri (‘tir yr eryr’) yw’r trydydd parc cenedlaethol mwya ym Mhrydain. Mae’n ymestyn o Fae Ceredigion yn y Gorllewin i Ddyffryn Conwy yn y Dwyrain ac o’r Afon Dyfi yn y De hyd at dref Conwy yn y Gogledd. Mae llawer o drefi a phentrefi adnabyddus yn y Parc – Beddgelert, Aberdyfi, Tywyn, Cricieth, Y Bala, Betws y Coed, Llanberis, Bethesda, Rhyd Ddu a Blaenau Ffestiniog i enwi ond rhai.\nMae’r Parc yn denu ymwelwyr o bob cwr o’r byd trwy gydol y flwyddyn – ond pam?\nMae’r Parc yn enwog am ei fynyddoedd – Yr Wyddfa (mynydd uchaf Cymru a Lloegr), Cadair Idris, Crib y Ddysgl, Carnedd Dafydd a’r Glyder Fawr i enwi ond rhai. Yn wir, mae mwy na 90 copa dros 2,000 o droedfeddi a 15 copa dros 3,000 o droedfeddi! Mae’r ffosiliau cregyn ar ben Yr Wyddfa yn profi i’r mynyddoedd yma fod o dan y môr amser maith yn ôl! Ond os dydych chi ddim yn mwynhau mynydda, beth am ddal trên bach ‘Yr Wyddfa’, sy’n mynd i fyny ac i lawr y mynydd bob dydd. Mae canolfan groeso newydd sbon ar y copa.\nMae dros gant o lynnoedd yn y Parc, o Lyn Ogwen yn y gogledd i Dal-y-llyn yn y de. Llyn Tegid ger tref y Bala yw’r llyn naturiol mwyaf yng Nghymru. Dyna leoliad Gwersyll yr Urdd Glan-llyn. Mae’r llynnoedd yn boblogaidd dros ben gyda’r rhai sy’n hoff o chwaraeon dŵr.\nMae amrywiaeth o blanhigion ac anifeiliaid pwysig yn y Parc. Mae’r blodyn Lili’r Wyddfa sy’n tyfu ar ben y mynyddoedd yn unigryw i’r Parc. Hefyd, Llyn Tegid ydy’r unig le yn y byd ble mae’r gwyniad (pysgodyn o’r Oes Iâ diwetha tua 10,000 mil o flynyddoedd yn ôl) yn byw. Rhybudd – os daliwch chi un, peidiwch â’i fwyta. Dyw e ddim yn flasus o gwbl!!\nMae’r trenau bach yn y Parc yn dyddio o’r oes diwydiannol. Roedden nhw’n cludo llechi o’r chwareli i’r porthladdoedd. Heddiw, maen nhw’n cludo twristiaid. Gallwch chi ddal trenau bach o Gaernarfon, Ffestiniog, Llanuwchllyn, Y Friog, Tywyn a Llanberis.\nOs ydych chi’n teimlo’n anturus, mae’n bosibl mentro o dan y ddaear i weld sut roedd y chwareli llechi yn gweithio dros ganrif yn ôl. Y chwarel fwya enwog yw chwarel Y Llechwedd, Blaenau Ffestiniog. Os ydych chi’n glawstroffobig, gallwch chi fynd i amgueddfa’r diwydiant llechi yn Llanberis.\nYdych chi’n hoffi hanes Cymru? Wel, mae llawer o gestyll yn y Parc – cestyll Cymreig fel Castell y Bere ger Abergynolwyn, Castell Criccieth a Chastell Dolbadarn ger Llanberis. Hefyd, mae cestyll y Brenin Edward 1af fel y rhai yn Harlech, Conwy a Chaernarfon.\nRoedd Syr Edmund Hillary (y dyn cyntaf i gyrraedd copa Everest) yn ymarfer ym mynyddoedd Eryri.\nPob mis Hydref, mae ras o gwmpas troed Yr Wyddfa. Enw’r ras yw Marathon Yr Wyddfa.\nMae’n bosibl cerdded i mewn i un mynydd – mynydd Elidir, ble mae gorsaf drydan enfawr – Gorsaf Dinorwig. ‘Y Mynydd Trydan’ neu’r ‘Mynydd Gwefru’ yw llysenw’r mynydd.\nMae sawl ffilm enwog wedi’i lleoli yn yr ardal yma er enghraifft ‘Dragonslayer’, ‘Tomb Raider’ a ‘The Black Cauldron’.\nCafodd y rhaglen deledu eiconig ‘The Prisoner’ ei ffilmio ym mhentref Eidalaidd Portmeirion ger Porthmadog yn y 60au.\nCafodd y ffilm gyntaf yn yr iaith Gymraeg, ‘Y Chwarelwr’ ei gwneud yn ardal Blaenau Ffestiniog (https://player.bfi.org.uk/free/film/watch-y-chwarelwr-1935-online)\nParc Cenedlaethol Eryri – Digon i’w weld ac i’w wneud.


Un ochr Bwrdd PCB broses-newyddion-cynhyrchu bwrdd cylched Longjiang International cyfyngedig\nBroses gynhyrchu PCB Bwrdd ochr un Bwrdd\n1, un ochr Bwrdd torri CCL; (ymdrinnir â plât copr i'w torri, torri manylebau, i roi sylw cyn torri yr angen i bobi taflen);\n2, llifanu plât; (yn y felin tu mewn torri y CCL glanhau, fel bod yr wyneb heb lwch, burrs a malurion eraill, llifanu cyntaf ar ôl pobi, ddwy broses yn un);\n3, cylched printiedig; (wrth ochr copr a argraffwyd ar y diagram cylched, mae yr inc effaith gwrth cyrydu)\n4, Bwrdd ochr un arolygiad; (bydd yr inc gormodol yn cael eu dileu, fydd y inc Canfu llai inc i lenwi'r inc, os llawer o ddrwg, angen ei addasu, gellir gosod cynhyrchion ddrwg yn yr ail gam yn glanhau inc ysgythru, yn lân ac yn sych yn ôl y broses ail-brosesu)\n5, inc yn sych;\n6, ysgythriad; (ymweithredydd y bydd yn cyrydu copr gormodol, gydag inc ar gylchffordd i gadw y copr, ac yna defnyddio'r ymweithredydd y glân inc ar y cylched ac yna eu sychu, prosesau tri yn un)\n7, Bwrdd ochr un dril lleoli twll; (ar ôl gwaith ysgythru y twll dril lleoli twll)\n8, llifanu plât; (bydd y twll yn drilio tyllau ar gyfer glanhau a sychu, a swbstrad 2)\n9, sgrin sidan; (yng nghefn y swbstrad a argraffwyd ar y sgrin sidan cydrannau ategyn, dathlodd rhai Cod, sgrin sidan ar ôl sychu, dau prosesau yn un)\n10, llifanu plât; (ac yna glân)\n11, ymwrthedd weldio; (yn glanhau y swbstrad ar ôl argraffu'r sgrin sodro olew gwyrdd wrthsefyll, nid oes angen y pad olew gwyrdd, argraffwyd uniongyrchol ar ôl sychu, ddwy broses yn un)\n12, molding; (â molding Pwnsh, gellir rhannu unrhyw driniaeth pwll V ddau yr adegau, megis plât cylch bach, gan ddechrau o sidan wyneb i wyneb sodr ar platiau cylch bach, ac yna o wyneb sodr i dyllau plwg coch wyneb sidan, ac ati.)\n13, V pwll; (disg bach heb brosesu pwll V, y peiriant bydd yn torri oddi ar y Bwrdd gyda is slot)\n14, rosin; (Mae'r Bwrdd affwysol cyntaf, glanhau llwch swbstrad, ar ôl sychu, ac wedyn wedi'i orchuddio â haen o haen denau o rosin, prosesau tri yn un)\n15, FQC Bwrdd ochr un prawf; (prawf a y anffurfiannau o swbstrad, twll, p'un ai y llinell yn dda)\n16, llorio; (anffurfiannau y swbstrad llorio, nid yw y swbstrad angenrheidiol i lyfnhau gweithredu'r broses hon)\n17, pecynnu a llongau.\nNodyn: gellir sgrin sidan a weldio rhwng y broses plât affwysol hepgor, gallwch sodr cyntaf, a sgrin sidan wedyn, sefyllfa benodol i weld y swbstrad.\n1, Cylchdaith argraffu Bwrdd ochr sengl. Bydd tynnu bwrdd cylched da gyda phapur trosglwyddo i argraffu, dalu sylw i'r ochr sleidio eu hunain, y cyffredinol argraffu dau byrddau cylched, hynny yw, ar ddarn o bapur i argraffu dau byrddau cylched. I ddewis Mae gorau argraffu Bwrdd cynhyrchu.\n2, torri CCL, gyda diagram llawn bwrdd cylched cynhyrchu Bwrdd photosensitive. CCL, hynny yw, ddwy ochr wedi eu gorchuddio â bwrdd cylched ffilm copr, ARH torri'n maint y bwrdd cylched, nid rhy fawr i arbed deunydd.\n3, drin CCL. Papur tywod iawn ar wyneb y copr ocsid haen lathru oddi ar i sicrhau y gellir trosglwyddo bwrdd cylched, papur trosglwyddiad thermol ar y powdwr inc argraffu gadarn ar y CCL, wedi y safon yw staeniau llachar, yn amlwg nid oes.\n4, trosglwyddo cylched Bwrdd ochr sengl. Bydd argraffu bwrdd cylched da dorri i'r maint priodol, Argraffwyd ar ochr y bwrdd cylched printiedig ar CCL, yn cyd-fynd ar ôl rhaid CC yn y peiriant trosglwyddiad thermol, rhoi ar y papur yn sicrhau nad yw papur y trosglwyddo yn datgymaliad. Yn gyffredinol, ar ôl 2-3 gwaith y trosglwyddiad, bwrdd cylched gellir trosglwyddo cryf iawn ar y CCL.\nPâr o: Bwrdd ochr un prawfesur broses ddylunio\nNesaf: Bwrdd amlhaenog pren solet, adwaenir hefyd fel pren haenog


sawrus | Paned a Chacen\nArchif | sawrus RSS feed for this section\nPeis bach cyw iâr a chennin\nDydd Gŵyl Dewi Hapus bawb.\nMae’n braf gweld cymaint yn dathlu diwrnod ein nawddsant y dyddiau hyn. Ac efallai na fydd yn eich synnu fy mod i wedi defnyddio hwn fel esgus i bobi cacs bach (cacennau cri / pice ar y maen). Dwi wedi postio’r rysáit o’r blaen ac mae o yn y llyfr cyntaf hefyd, ond mae gen i rysáit addas arall dwi di bod yn bwriadu ei bostio ers peth amser – peis bach cyw iâr a chennin.\nMae yna rywbeth cysurus iawn am bei cynnes, mae’r llenwad sawrus a chrwst euraidd am ei ben yn ddigon i gynhesu calon unrhyw un, felly beth well ar ddiwrnod fel hyn. Mae’r cyfuniad o gyw iâr a chennin yn glasur, ond yn hytrach na gwneud un pei mawr i rannu dwi’n licio gwneud rhai bach unigol. Mae’r rhain yn hyfryd yn gynnes ond yr un mor hyfryd yn oer, ac mae eu maint yn golygu eu bod yn berffaith ar gyfer picnic.\nAr gyfer y crwst\n60g o fenyn\n60g o lard\n240g o flawd plaen\n60ml o ddŵr\nAr gyfer y llenwad\n2 brest cyw iâr\n1 clof o arlleg\n1 llwy fwrdd o flawd corn\n½ llwy de o deim sych\n1 llwy de o fwstard Dijon\n½ litr o stoc cyw iâr\n25ml o hufen\nGwneud 8 pei bach\nTorrwch y menyn a’r lard yn ddarnau bach a’u rhoi mewn powlen gyda’r blawd a’r halen. Gan ddefnyddio eich dwylo, rhwbiwch y menyn a’r lard i mewn i’r blawd nes ei fod yn edrych fel brwision.\nYna gwnewch bant yn y canol ac ychwanegu tri chwarter o’r dŵr, a’i gymysgu i mewn gyda llwy neu gyllell nes ei fod yn dod at ei gilydd, gan ychwanegu mwy o ddŵr os oes angen. Tylinwch y toes nes ei fod yn llyfn.\nLapiwch y toes mewn cling film a’i roi i orffwys yn yr oergell am o leiaf hanner awr tra’ch bod chi’n gwneud eich llenwad.\nTorrwch y cyw iâr yn ddarnau gweddol fach a’u rhoi mewn sosban i ffrio yn yr olew nes eu bod yn dechrau brownio.\nTorrwch y cennin yn ddarnau bach a malwch y garlleg yn fân a’u hychwanegu at y cyw iâr, a’u coginio nes eu bod yn feddal.\nYchwanegwch y blawd corn yna’r teim, mwstard a’r stoc a’i adael i fudferwi nes bod yr hylif wedi lleihau a thewychu. Pan fydd y saws yn drwchus ychwanegwch yr hufen a digon o bupur. Tynnwch oddi ar y gwres a gadewch i oeri.\nCynheswch y popty i 200°C / 180°C ffan / Nwy 6.\nYsgeintiwch ychydig o flawd ar eich bwrdd a roliwch y toes allan nes ei fod yn 4-5 mm o drwch. Torrwch 8 o gylchoedd allan sy’n ddigon mawr i ffitio mewn tun myffin dwfn. Os nad oes gennych dorrwr o’r maint iawn, dylai myg wneud y tro. A thorrwch 8 cylch ychydig yn llai i ffitio fel caead.\nGosodwch y cylchoedd mwyaf yn ofalus yn nhyllau’r tun myffin, a llenwch gyda’r llenwad cyw iâr a chennin. Brwsiwch o amgylch eich caead gydag ychydig o ddŵr, er mwyn ei helpu i lynu, a’i osod am ben y llenwad. Gwasgwch yr ochrau i lawr gyda fforc a brwsiwch y top gydag wy wedi’i guro. Torrwch dwll yn y top gyda chyllell er mwyn gadael y stem allan, a choginiwch am 30-35 munud nes eu bod yn euraidd.\nGweinwch yn gynnes neu gadewch i oeri.\nTagiau: cennin, cyw iar, gwyl dewi, pastry, peis\nCategorïau pastry, Ryseitiau, sawrus\nDwi wrth fy modd gyda pizza ond dwi hefyd yn ei gasáu. Oes yna unrhyw fwyd sy’n gallu bod cweit mor afiach a hyfryd ar yr un pryd?\nAlla’i ddim meddwl am ddim byd gwaeth na Dominos seimllyd, efo crwst trwchus, sydd â digon o galorïau i’ch cadw chi fynd am wythnos. Ond ar y llaw arall does yna’m llawer gwell na pizza tenau a chrensiog, wedi gwneud â’r cynhwysion gorau a’i goginio mewn popty coed.\nMae’r ddau yn fwystfil hollol wahanol.\nOnd does yna ddim esgus i estyn am y ffôn a galw am takeaway, achos mae pizza nid yn unig yn hawdd i’w wneud adref, mae hefyd yn lot o hwyl, ac fe allaf warantu y bydd o’n blasu gan-gwaith yn well hefyd. Er fel da chi’n gweld isod mae o’n gallu golygu lot o lanast!\nRoeddwn i wrth fy modd yn cael gwneud pizza fel plentyn. Byddai mam yn prynu’r crwst mewn paced o’r siop a ninnau yn cael rhoi beth bynnag oedd yn mynd a’n bryd am ei ben – ham, pys bach melyn a lot o gaws fyddai fy newis arferol i os ydw i’n cofio’n iawn. Wrth gwrs doedd y crwst siop yn ddim byd tebyg i grwst cartref (tebycach i gardfwrdd fuaswn i’n ei ddweud), ond roedd o’n gymaint o hwyl cael gwneud ein bwyd ein hunain, a dewis y cynhwysion yr oeddwn i eisiau, yn hytrach na gorfod rhannu gyda phawb.\nA dyna ydi’r pleser yn dal i fod, mae Johny a minnau’n licio pizzas hollol wahanol – mae o’n ddyn meat feast efo gymaint o bethau wedi’u taflu ar un pizza ac sy’n bosib, tra dwi’n licio rhywbeth llawer symlach. Ond mae hynny yn iawn pan fyddwch chi’n gwneud eich pizza personol eich un.\nFelly y tro hwn fe gawsom pizza garlleg i ddechrau efo dim byd mwy nag olew olewydd a garlleg arno, wedyn fe wnes i bizza pesto, parma ham, pupur coch a dail rocket, tra bod Johny wedi cael un efo salami, ham, wy a chaws. Fel y gwelwch chi roedd o’n falch iawn o’i gampwaith.\nEr mwyn sicrhau’r crwst perffaith mae’n bwysig bod eich popty mor boeth ag y gall fod. Mae hefyd yn werth cael rhyw fath o garreg bobi, sy’n cael ei gynhesu yn y popty o flaen llaw. Mae’n bosib prynu un pwrpasol, defnyddio teil marmor, neu gwnewch be dwi’n ei wneud a defnyddio’r radell haearn sydd gen i ar gyfer gwneud cacs bach.\nMae’r rysáit yma yn gwneud digon o does i wneud 8 pizza, dwi ddim yn disgwyl i unrhyw un fwyta cymaint a hynny, ond mae’n rhewi’n dda, felly dwi wastad yn gwneud gormod. Felly ar gadael i’r toes godi, rhannwch yn 8 pelen, a rhowch unrhyw does na fyddwch yn ei ddefnydio mewn bagiau plastig a’u gosod yn y rhewgell. Wedyn y tro nesaf dwi awydd pizza yr unig beth sydd angen ei wneud yw ei dynnu allan a’i adael i ddadmer ar dymheredd ystafell, cyn ei rolio allan fel arfer.\n500g o flawd bara cryf\n500g o flawd spelt\n20g o halen\n14g o furum\n3 llwy fwrdd o olew olewydd\n650ml o ddŵr cynnes\nCymysgwch y ddau flawd mewn powlen fawr cyn ychwanegu’r halen a’r burum. Gwnewch bant yn y canol ac ychwanegwch y dŵr a’r olew. Cymysgwch gyda llwy nes ei fod wedi cyfuno yn llwyr yn does gwlyb.\nYsgeintiwch fymryn o flawd ar eich bwrdd a thylino’r toes am 10 munud nes ei fod yn llyfn.\nRhowch y toes mewn powlen wedi ei hiro ag olew, a’i orchuddio â cling film. Gadewch i’r toes godi am awr, neu hyd yn oed ei roi yn yr oergell i godi yn araf dros nos.\nYn y cyfamser rhowch eich carreg bobi yn y popty a chynhesu’r popty i 240ºC / 220ºC ffan / marc nwy 6\nYsgeintiwch y bwrdd â blawd. Cnociwch y toes yn fflat, ei rannu’n 8 darn. Rholiwch i mewn i beli a’u gadael i orffwys am 15 munud o dan liain sychu llestri, (ar y pwynt yma gallwch rewi unrhyw does na fyddwch yn ei ddefnyddio).\nGyda digon o flawd ar eich bwrdd, a gyda phin rholio rholiwch un o’r peli toes yn gylch mawr tenau.\nYchwanegwch pa bynnag gynhwysion yr hoffech, boed o’n saws tomato, cig a chaws, neu pesto a llysiau, cyn trosglwyddo’r toes yn ofalus i’ch carreg pobi. Fel arall gallwch roi’r toes yn syth ar y garreg pobi, ac wedyn ychwanegu’r cynhwysion, ond bydd angen gweithio yn gyflym fel hyn gan fod y garreg yn boeth iawn ac fe fydd y toes yn dechrau coginio.\nYna rhowch yn y popty i goginio am 10-12 munud, nes bod y crwst yn grisp.\nBwytewch, cyn gwneud un arall!\nTagiau: bara, pizza\nCategorïau bara, Ryseitiau, sawrus


Cylchlythyr – 5 Chwefror 2019 |\nDyddiadurTeuluGrowing the FutureDysguPeople\nCylchlythyr – 5 Chwefror 2019\n6 February 2019 gan David Hardy\nChwefror Llawn Hwyl!\nTaith Cen yn yr Ardd\nO ystyried maint y wlad, ae gan Gymru amrywiaeth ehangaf yn y byd o gennau. Recordiwyd dros 200 rhywogaeth yma yn yr Ardd – rhaid eu bod yn hoffi eu lle!\nCewch ddysgu pob math o ffeithiau hynod trwy fynd ar daith i’w canfod. Cen yw hoff fwyd ceirw, er enghraifft, ac mae’n hen bryd i ninnau ei werthfawrogi hefyd.\nMae’r daith yn cychwyn o fynedfa orllewinol y Tŷ Gwydr Mawr am 11yb ar Chwefror 12 a 26.\nBeth sy’n gwneud yr ardd gorau? Beth am dyfu planhigion i wneud y smwddi perffaith? A blodau bwytadwy a bwydydd iachus?\nYmunwch â’n taith tywys i ddarganfod mwy am yr Ardd – o’r Middletons herfeiddiol y 17eg ganrif i blasty ysblennydd Syr William Paxton, dewch ar archwiliad 45 munud o hyd o’n hanes.\nGan ddechrau o Fynedfa Orllewinol y Tŷ Gwydr Mawr am 2yp ar ddydd Mercher 6 Chwefror.\nMae’r taith wedi’i cynnwys yn nhâl mynediad arferol yr Ardd.\nMae’r Ganolfan Adar Ysglyfaethus Prydeinig wedi cael i enwi yn rhif 1 o bethau i wneud yn Sir Caerfyrddin yn 2018 a 2019 gan Trip Advisor. Mae gan yr canolfan casgliad arbenigol o adar ysglyfaethus Prydeinig, sydd yn ffocysu ar les a chadwraeth ein rhywogaethau brodorol o adar ysglyfaethus.


Popeth am Beicio i'r Teulu\nBeicio i Deuluoedd Gogledd Cymru\nWrth gwrs, bydd rhaid i daith feicio i deuluoedd osgoi traffig. Mae treftadaeth ddiwydiannol Gogledd Cymru yn golygu fod gennym fwy na digon o hen reilffyrdd na chânt eu defnyddio bellach. Mae’r rhain wedi cael wyneb newydd ac maent yn barod i'w defnyddio, boed ar feic balans, beic teithio a adeiladwyd yn arbennig, beic 'tag-along' neu dandem, ac mae milltiroedd lawer o hwyl i'w gael i deuluoedd sy'n dymuno beicio. Mae’r ffaith fod y teithiau hyn yn mynd trwy rannau o gefn gwlad gorau Prydain yn sicrhau y cewch fwynhau gweithgareddau cofiadwy. Os ydych yn stwffiwr*, mae’n debyg fod gennych eich beiciau eich hunain, ond os nad oes gennych feiciau, gallwch logi rhai ger y llwybrau mwyaf poblogaidd.\nLôn Las Ogwen - O Gwm Idwal yng nghanol paradwys rewlifol Eryri, gallwch fynd yn hamddenol am 12km i lawr i’r arfordir ym Mhorth Penrhyn. Os bydd coesau pawb yn ddigon cryf, gallwch gychwyn ym Mhorth Penrhyn a dychwelyd yn ôl o Gwm Idwal.\nLôn Las Cefni - Mae Lôn Las Cefni yn cychwyn yng nghanol Ynys Môn, ger Llyn Cefni, ac yn dilyn Afon Cefni i Goedwig Niwbwrch ar arfordir deheuol Ynys Môn\nI deuluoedd sydd wedi symud ymlaen o feiciau ‘tag-along’ a beiciau balans, mae cyffro Beicio Mynydd yn eich disgwyl. Mae Coed Llandegla yn cynnig llwybr beicio mynydd 5km gwych heb unrhyw lethrau sylweddol na rhannau technegol, ac mae’r llwybr yn dilyn cylchdaith rhwydd o amgylch y gronfa ble gallwch fwynhau golygfeydd o Fryniau Clwyd. Mae’r daith ddychwelyd yn gwyro i’r chwith ac yn dilyn cyfres o lecynnau ffigyr-êt i lawr at y ganolfan ymwelwyr.\nI bobl ifanc awyddus ac i rieni a all ddal i fyny â hwy, mae ein canolfannau llwybrau beicio mynydd yn cynnig llawer mwy o feicio ar ffyrdd a llwybrau sengl nag y gellid ei ddisgwyl gan un gyrchfan. Dewiswch yr hyn sy’n addas i chi a gallwch ymdrechu cymaint neu gyn lleied ag y dymunwch.


News Prifysgol Metropolitan Caerdydd a Disgyblion Cynradd yn Dylunio Ap Lles\nHome>News>Prifysgol Metropolitan Caerdydd a Disgyblion Cynradd yn Dylunio Ap Lles\nPrifysgol Metropolitan Caerdydd a Disgyblion Cynradd yn Dylunio Ap Lles\nMae Prifysgol Metropolitan Caerdydd wedi lansio ap lles sydd wedi'i ddylunio gan ddisgyblion cynradd a myfyrwyr y brifysgol i gynorthwyo disgyblion a rhieni i wella lles plant.\nCafodd yr Ap Lles iValue U, a ddaeth ar gael yn ddiweddar i'w lwytho i lawr o'r Apple App Store, ei ddatblygu gan ddisgyblion cynradd yng Nghymru ar gyfer plant eraill.\nRoedd iValue U yn ganlyniad i brosiect blwyddyn rhwng Ysgol Addysg a Pholisi Cymdeithasol Prifysgol Metropolitan Caerdydd ac ysgolion ar draws De Cymru. Cafodd y prosiect, a gyllidwyd gan CCAUC (Cyngor Cyllido Addysg Uwch Cymru), ei greu i gael mynd i'r afael â phroblem gynyddol plant ifanc a allai fod yn mwynhau amser yn yr awyr agored, yn treulio mwy a mwy o amser o flaen sgriniau.\nMewn ymateb i ymchwil a oedd yn awgrymu bod llai o blant yn teimlo bod mynediad ganddyn nhw i fannau gwyrdd a'u bod yn teimlo wedi'u datgysylltu mwy a mwy oddi wrth natur, penderfynodd darlithwyr Met Caerdydd, Nick Young, Dylan Adams a Lisa Fenn gydweithio'n agos gydag ysgolion cynradd yn y rhanbarth.\nMeddai Dylan Adams: "Mae gan drafodaethau ar les le blaenllaw yn y drafodaeth ym myd addysg a gwleidyddiaeth. Yn y cwricwlwm newydd arfaethedig, mae lles bellach yn un o'r chwe maes dysgu allweddol. Yn ogystal, mae Deddf Llesiant Cenedlaethau'r Dyfodol (Cymru) yn galw ar gymunedau i flaenoriaethu lles a chynaliadwyedd. A ninnau'n brifysgol, gallwn helpu ysgolion i ddatblygu gweithgareddau a fydd yn cefnogi'r dysgu a'r diddordeb ym meysydd lles a chynaliadwyedd."\nCafodd yr holl gynnwys yn yr Ap Lles iValue U ei ddylunio a'i greu gan ddisgyblion o ysgolion cynradd Blaenycwm, Maes yr Haul, Calon y Cymoedd a Deighton o dan arweiniad myfyrwyr Blwyddyn 2 Addysg Gynradd Met Caerdydd. Gyda'i gilydd, cafodd y disgyblion a'r myfyrwyr eu cyflwyno i ioga, meddylgarwch, gweithgareddau adfyfyriol amlsynhwyraidd, bibliotherapi,\ndawns ac addysgeg awyr agored, gan amlygu sut gall dulliau meddylgarwch gael eu hymgorffori yn rhan o addysgu yn ogystal â bywyd bob dydd.\nMeddai Rhian Williams-Jones, athrawes yn Ysgol Gynradd Maes Yr Haul: "Mae'r prosiect cyfan hwn yn rhywbeth mae ein disgyblion ni wedi dod i edrych ymlaen ato. Maen nhw wedi penderfynu rhannu eu profiadau a'r hyn maen nhw wedi'i ddysgu drwy ddosbarthiadau meddylgarwch gyda'r plant yn eu dosbarthiadau. Pan fyddan nhw'n sylwi bod ffrind yn cael trafferth ymdopi â'u hemosiynau, maen nhw wedi dechrau eu cefnogi ac maen nhw'n awgrymu rhai strategaethau y gwnaethon nhw eu dysgu drwy'r prosiect, ac mae mwy o ddisgyblion yn dod atyn nhw i ofyn am help. Mae'n ein hysbrydoli i weld yr effaith gadarnhaol mae hyn yn ei chael ar y bobl ifanc berthnasol."\nUn o brif hyrwyddwyr yr ap yw Richard Parks, cyn chwaraewr rygbi Cymru, a wnaeth enw iddo'i hunan yn ddiweddar mewn anturiaethau ac ymgyrchoedd dygnwch lefel uchel.\nFe wnaeth Richard gyfrannu i'r prosiect ac meddai: "A minnau'n dad, lles ein plant yw y peth pwysicaf i fi. Mae defnyddio technoleg i gefnogi lles meddwl ein plant yn well yn ffordd gyffrous i'n pobl ifanc, a phob un ohonom, ofalu am ein hiechyd meddwl. Pobl ifanc sydd wedi gyrru'r prosiect hwn a nhw sy'n greiddiol iddo. Maen nhw wedi gweithio'n galed ar y prosiect, wedi cyfrannu creadigrwydd ac egni, ac mae hyn yn ein hysbrydoli ac mae'r ffaith fy mod i wedi gweithio ar y prosiect hwn gyda Phrifysgol Metropolitan Caerdydd a disgyblion ar draws Cymru yn destun balchder i fi."\nMae'r Ap Lles iValue U ar gael nawr i'w lwytho i lawr o'r Apple App Store, ac mae'n rhannu strategaethau lles meddyliol a chorfforol ar gyfer pobl ifanc, rhieni ac athrawon.


llwybr troi gwifren ar y llwyfan gweithio wedi'i hatal rhag modur - Buildinglift.com\nGellir defnyddio taflen rhaff mini PA mewn ffatrïoedd, mwyngloddiau, amaethyddiaeth, pŵer trydan. Adeilad adeiladu\nsafle, doc a warws ar gyfer gosod y peiriannau, codi'r cargo Llwytho a dadlwytho'r tryciau\nMae'r lifft bach hon yn codi hyd at MAX.1000kg, y pŵer yw un cam 110V neu 220V, gellir ei ddefnyddio gartref. Perffaith ar gyfer cynnal a chadw cyffredinol neu geisiadau atgyweirio peiriannau.\n1. Gellir defnyddio taflen rhaff trydan mini PA mewn ffatrïoedd, minies, amaethyddiaeth, pwer trydan, safle adeiladu adeiladu, doc a warws ar gyfer gosod y peiriannau, gan godi llwythi a dadlwytho'r tryciau.\n2. Mae'r lifft bach hwn yn codi hyd at MAX1000kg, y pŵer yw un cam 110v neu 220v\n3. Gellir ei ddefnyddio gartref, yn berffaith ar gyfer cynnal a chadw cyffredinol neu geisiadau trwsio peiriannau.\nNodweddion taithiad trydan PA\nGorchudd corff A.Steel.\nB.Cwydd rhaff gwifren Ansawdd.\nC. Bach bachau diogelwch tynnol heb dorri\nD.Compact a modur uchel effeithlon gyda dyfais amddiffyn gwres\nMae E.Use modur copr, pŵer mawr a foltedd gwahanol ar gael\nMae botwm F.Push gyda foltedd isel 24V i warantu system newid diogelwch a chyfyngu\nSystem seibiant G.Sensitive. Ddisg fflachio heb asbestos\nProses bresenoldeb H.Choose o system gweithio gludo helics uchel i gadw sŵn is\nParamedrau codi rhaffau gwifren trydan mini PA:\nModel Dull Defnydd foltedd\n(V) Pŵer mewnbwn\n(kg) Cyflymder codi\n(m / min) Uchder Codi (m) Qty / Carton\n(pcs) Dimensiwn pacio (cm) GW / NW.\nPA200 Llinell sengl 220/110 510 100 10 12 2 44 × 38 × 20\nLlinell ddwbl 200 5 6\nPA250 Llinell sengl 220/110 550 125 10 12 2 44 × 37 × 25 25/23\nLlinell ddwbl 250 5 6\nPA300 Llinell sengl 220/110 600 150 10 12 2 47 × 37 × 16 26/24\nLlinell ddwbl 300 5 6\nPA400 Llinell sengl 220/110 980 200 10 12 2 52 × 45 × 17.5 35/33\nLlinell ddwbl 400 5 6\nPA500 Llinell sengl 220/110 1020 250 10 12 2 52 × 45 × 17.5 36/34\nLlinell ddwbl 500 5 6\nPA600 Llinell sengl 220/110 1200 300 10 12 2 53 × 45 × 19 38/36\nLlinell ddwbl 600 5 6\nPA800 Bachyn sengl 220/110 1300 400kg 10 12 2 53 × 28 × 35 40/38\nBachyn Dwbl 800kg 5 6\nPA1000 Bachyn sengl 220/110 1600 500 8 12 1 53 × 28 × 35 32/30\nBachyn Dwbl 1000 4 6\n1. A yw eich cynhyrchion wedi'u haddasu?\nYdw, oherwydd bod yr amod gwaith yn wahanol, mae ein holl gynnyrch wedi'u haddasu yn dibynnu ar ofynion manylion! Felly, os ydych chi'n rhoi mwy o wybodaeth i ni am y gallu i godi, rhychwant, uchder lifft, ffynhonnell bŵer ac arbenigeddau eraill, byddwn yn rhoi dyfynbris cyflym iawn i chi!\n2. Beth yw'r wybodaeth ddylwn i ei ddarparu wrth ymholiad?\nDiolch am eich cwestiwn. Po fwyaf o wybodaeth a ddarperir gennych, yr ateb cywir y gallwn ni baratoi ar eich cyfer chi! Bydd y wybodaeth fel y gallu codi, uchder lifft, ffynhonnell bŵer neu arbenigeddau eraill a roddwch i ni yn cael eu gwerthfawrogi.\nRhif Model: PA500\nDefnydd: Adeilad Adeiladu\nMath Sling: Rope Wire\nPwysau Codi Uchafswm: 1 T, neu arfer fel eich gofynion\nUchafswm Codi Uchafswm: 12M\nLift Speed: 10/5 M / min\nArdystiad: CE / ISO9000\nEnw cynnyrch: crane mini pa500 hyd at 220 troedfedd wifren trydan gwifren\nGallu: 0.25 / 0.5 t\nLlwyth Profi: 1.5 t\nUchder Codi Safonol: 12/6 m, codiad rhaffau gwifren trydan bach\nCyflymder codi (m / munud): 10/5, taflen rhaffau gwifren trydan bach\nPŵer modur: 0.9 kw\nPwysau Net: 34 kg\nMaint pacio: 44 * 25 * 37cm\nCyflenwad pŵer: 220V-440V, 3phase, 50 / 60HZ\ngellir addasu foltedd rheoli: 24V / 36V / 48V\ncodi arian wedi'i addasu ar gyfer basged wedi'i atal\nllestri gwaelod croen, platfform rhaffau gwifren wedi'i hatal


Blynyddoedd Cynnar - cynllun newydd | Dysgu Cymraeg\nBlynyddoedd Cynnar - cynllun newydd\nCynllun newydd i helpu gweithwyr Blynyddoedd Cynnar i gryfhau\neu sgiliau Cymraeg\nMae cynllun arloesol i helpu pobl sy'n gweithio yn y sector addysg a gofal plant Blynyddoedd Cynnar i gryfhau eu sgiliau Cymraeg yn cael ei gyflwyno gan y Ganolfan Dysgu Cymraeg Genedlaethol.\nBydd athrawon meithrin, gwarchodwyr plant a staff mewn grwpiau chwarae, meithrinfeydd dydd a chylchoedd meithrin ymysg yr ymarferwyr sy'n cymryd rhan yng nghynllun Dysgu Cymraeg ‘Camau’, cyhoeddodd y Ganolfan.\nBydd y cynllun yn helpu ymarferwyr Blynyddoedd Cynnar i ymateb yn fwy effeithiol i gwricwlwm newydd arfaethedig Llywodraeth Cymru a’r Cyfnod Sylfaen ar gyfer plant tair i saith oed. Mae Datblygu'r Gymraeg yn un o'r saith meysydd dysgu a nodwyd yn y Cyfnod Sylfaen.\nDisgwylir y bydd 350 o ymarferwyr yn mynychu hyfforddiant wyneb-yn-wyneb yn y Gymraeg dros y flwyddyn nesaf gyda 1,000 arall yn dilyn cwrs ymwybyddiaeth iaith.\nBydd y cynllun yn cyfrannu arian i gyflogwyr ganiatáu i'w gweithwyr fynychu cyrsiau hyfforddi i gynyddu eu sgiliau iaith Gymraeg.\nCefnogir Cynllun Dysgu Cymraeg ‘Camau’ gan £250,000 o gyllid Llywodraeth Cymru a bydd yn cael ei gynnal am flwyddyn hyd at fis Mawrth 2020 yn y lle cyntaf.\nMae'n cael ei gyflwyno ar ran y Ganolfan Dysgu Cymraeg Genedlaethol gan Ymgynghoriaeth Sbectrwm, y partner arweiniol mewn consortiwm sydd hefyd yn cynnwys Canolfan Gwasanaethau Cymraeg Rhagoriaith, a Choleg Cambria, yn dilyn cynnig tendr llwyddiannus.\nMae'r cynllun yn rhan o fenter Cymraeg Gwaith y Ganolfan sy'n cryfhau sgiliau Cymraeg yn y gweithle. Mae Cymraeg Gwaith yn darparu hyfforddiant addas a hyblyg wedi'i ariannu'n llawn i gyflogwyr. Mae'r cynllun wedi bod yn llwyddiant sylweddol gyda thua 13,000 o unigolion yn cymryd rhan ers ei lansio yn 2017.\nManteision i blant iau\nWrth gyhoeddi cynllun Camau, dywedodd Dona Lewis, Dirprwy Brif Weithredwr y Ganolfan Dysgu Cymraeg Genedlaethol:\n“Bydd y cynllun yn galluogi ymarferwyr ar draws y sector Blynyddoedd Cynnar i gynyddu eu sgiliau iaith Gymraeg a fydd yn ei dro o fudd sylweddol i blant ifanc iawn wrth iddynt ddechrau ar eu taith i fod yn siaradwyr Cymraeg rhugl.\n“Rydym yn gwybod bod caffael iaith yn digwydd yn gyflym ac yn naturiol mewn plant hyd at bump oed. Mae hyn yn arbennig o berthnasol yng ngyd-destun cynigion Llywodraeth Cymru i gynyddu'r oriau o gyllid gofal plant i rieni cymwys sy'n gweithio ac sydd gyda phlant tair a phedair oed i 30 awr am hyd at 48 wythnos y flwyddyn.”\nYchwanegodd: “Rydym yn falch iawn o fod yn gweithio gydag Ymgynghoriaeth Sbectrwm i gyflwyno'r fenter ddiweddaraf hon i ystod eang o raglenni'r Ganolfan sy'n helpu pobl o bob cwr o Gymru i ddysgu Cymraeg.”\nDywedodd Cefin Campbell, Rheolwr Gyfarwyddwr Ymgynghoriaeth Sbectrwm: “Mae’r cynllun Dysgu Cymraeg newydd hwn yn ateb galw go iawn o fewn y sector Blynyddoedd Cynnar i gryfhau sgiliau Cymraeg ymarferwyr.\n“Ochr yn ochr â’n partneriaid, Rhagoriaith a Choleg Cambria, rydym yn edrych ymlaen at weithredu’r rhaglen ddysgu hyblyg hon, sydd wedi’i theilwra’n unswydd ar gyfer y sector, dros y 12 mis nesaf.”\nCydweithio â'r sector\nMae'r Ganolfan Dysgu Cymraeg Genedlaethol wedi gweithio'n agos gyda CWLWM (rhwydwaith o sefydliadau sy'n cynnwys cylchoedd meithrin, grwpiau chwarae, meithrinfeydd dydd, gwarchodwyr plant a chlybiau cyn ac ar ôl ysgol) i ddatblygu’r cynllun.\nYn ystod 2017/18, sefydlwyd prosiect i asesu sgiliau iaith Gymraeg gweithwyr yn y gweithle, gan samplu ar draws gwahanol fathau o swyddi a darparwyr. Datblygwyd erfyn diagnostig, o’r enw y Gwiriwr Lefel Iaith Gymraeg, i helpu adnabod sgiliau iaith gweithwyr o fewn y sector.\nMae nodi anghenion hyfforddiant ieithyddol wedi arwain at gomisiynu pum cwrs pwrpasol ar wahanol lefelau rhuglder - Mynediad, Sylfaen, Canolradd ac Uwch - yn ogystal â chwrs ychwanegol ar gyfer y sector chwarae, ar lefel Mynediad.\nYn ystod 2018/19 cynhaliwyd naw cwrs peilot yn dilyn pedwar model cyflwyno ar wahân, gydag adborth cadarnhaol iawn.\nSaesneg yw'r brif iaith a siaredir gan 77% o ymarferwyr gofal plant yng Nghymru gyda 13% yn siarad Cymraeg a 10% yn defnyddio'r ddwy iaith, yn ôl data diweddaraf Arolygiaeth Gofal a Gwasanaethau Cymdeithasol Cymru (2017).\nSefydlwyd y Ganolfan Dysgu Cymraeg Genedlaethol yn dilyn adolygiad gan Lywodraeth Cymru o'r enw ‘Codi Golygon’ a oedd yn argymell creu un corff i fod yn gyfrifol am y maes Cymraeg i Oedolion.\nMae'r Ganolfan yn cytundebu 11 o ddarparwyr cyrsiau (gan gynnwys prifysgolion, colegau addysg bellach a chynghorau sir) sy'n rhedeg cyrsiau ar ei rhan ym mhob rhan o Gymru.\nCynhelir tua 1,500 o gyrsiau bob blwyddyn mewn cymunedau ledled y wlad.\nGwybodaeth bellach: dysgucymraeg.cymru


Barn 59 (Tachwedd 2012): Celteg o’r Gorllewin, Yr Ewropeaid Gyntaf, Epigeneteg Gwenyn, Glas Llachar – Deri Tomos\nBarn 59 (Tachwedd 2012): Celteg o’r Gorllewin, Yr Ewropeaid Gyntaf, Epigeneteg Gwenyn, Glas Llachar\nNid Celtic from the West (gol Barry Cunliffe a John Koch, 2010) yw’r darllen-amser-gwely hawsaf imi ymgymryd ag ef yn ddiweddar – ond mae’n gyfrol llawn honiadau a sylwadau newydd am ein hanes a ddylai fod yn rhan o wybodaeth gyffredinol pob Cymraes a Chymro. Dau honiad sy’n newydd i mi. Yn gyntaf, mai ar arfordir gorllewin Ewrop – o Bortiwgal i ynysoedd Erch – yr eginodd yr ieithoedd Celtaidd cyntaf o’u rhagflaenydd Indo-Ewropeaidd ac yn ail mai camgymeriad yw uniaethu siaradwyr yr ieithoedd hyn â’r gelf Geltaidd a gysylltwn â gwrthrychau oes haearn Hallstadt a La Tène (a Llyn Cerrig Bach). Darllenwch y gyfrol, sy’n ffrwyth cynhadledd yn Aberystwyth yn 2008, i benderfynu drosoch eich hun beth yw “Celtigrwydd”. Ar lefel ehangach, ers degawd bu ceisiadau i ddefnyddio’r wybodaeth sydd ynghlwm yn ein DNA i ddyfalu pwy oedd ein cyndadau Ewropeaidd hynaf, beth bynnag oedd eu hiaith. Datblygodd tybiaeth bod canran sylweddol ohonom yn olrhain ein hachau yn ôl yr holl ffordd i’r ychydig unigolion a fentrodd i’r gogledd orllewin wrth i rewlifoedd Oes yr Ia gilio. Digwyddodd y gwladoli cynnar hwn ryw 12000 o flynyddoedd yn ôl. Pan ddadansoddwyd fy mitocondria a’m cromosom Y gyda thechnoleg amrwd canol y dimdegau ar gyfer rhaglen Hel Achau S4C, dyna oedd yr awgrym amdanaf fi, er enghraifft (ar ochr fy mam a’m tad). Ond mae papur a ymddangosodd yn Current Biology ym mis Awst wedi cynhyrfu’r dyfroedd yn llwyr. Mae Federico Sanches-Quinto, a’i gydweithwyr a Farselona a sawl canolfan ymchwil arall, wedi dadansoddi DNA dau ysgerbwd Mesolithig, 7000 blwydd oed, o La Braña-Arintero yn nhalaith Leon yng Ngogledd Sbaen. Yn Ewrop, yr oes Fesolithig yw’r cyfnod rhwng diwedd yr Oes yr Ia ddiwethaf ac ymddangosiad amaethyddiaeth. Daeth amaethyddiaeth i Orllewin Ewrop tua 5000 o flynyddoedd yn ôl, sef miloedd o flynyddoedd ar ôl marwolaeth y ddau unigolyn o La Braña. Y syndod cyntaf oedd darganfod pa mor debyg oedd manylion dilyniant DNA’r esgyrn i’r nifer bychan o ganlyniadau tebyg o ganol a gogledd Ewrop. Roedd poblogaeth Ewrop yn yr oes Fesolithig yn syndod o unffurf – yr hyn a ddisgwylid pe baent i gyd yn ddisgynyddion y dyrnaid o fewnfudwyr blynyddoedd cilio’r rhew. Ond mae’r ail ganlyniad yn fwy trawiadol. Ychydig iawn o’r 50000 o’r SNPiau (single nucleiotide polymorphism) a ddefnyddir i gymharu poblogaethau sydd yn debyg i boblogaeth bresennol Sbaen a’r Eidal. Er bod y data am y cyfandir i gyd yn dal yn denau, yr awgrym yw nad ydym yn medru olrhain ein hachau i’r boblogaeth fesolithig, ac mai gyda’r ffermwyr cyntaf a fudodd o’r dwyrain canol y daeth ein cyndadau i Orllewin Ewrop a Chymru. Eu DNA hwy sy’n rheoli ein celloedd. Yr unig grŵp sydd efallai yn wahanol yw’r Saami o’r gogledd pell. Hwy, mae’n debyg, yw’r boblogaeth hynaf yn Ewrob.\nFe’m cynhyrfwyd gan hanes arall am DNA yn ystod y mis, un yn ymdrin â newidiadau ar lefel oriau yn hytrach na milenia ac yn ymwneud â’m diddordeb diweddar mewn gwenyn. Ers dyddiau Darwin gwrthodwyd y syniad fod modd etifeddu yn fiolegol nodweddion a ffurfiwyd mewn un genhedlaeth gan y genhedlaeth nesaf . Syniad oedd hwn a ddisgrifir yn “Lamarcaidd” ar ôl y biolegydd o Ffrainc a’i hawgrymodd. Ond dros y ddegawd ddiwethaf sylweddolwyd nad trwy’r dilyniant DNA yn unig mae nodweddion etifeddol yn symud o genhedlaeth i genhedlaeth. Un enghraifft o’r effeithiau epigenetig hyn yw gosod tagiau cemegol ar enynnau unigol i’w tawelu neu eu cynhyrfu wrth eu trosglwyddo o un genhedlaeth i’r nesaf. Fel arfer ailosodir y rhain i’r “default” yn yr wy ffrwythlon, ond nid bob tro. Yr eithriadau hyn sy’n trosglwyddo ffactorau “Lamarcaidd”. Oblygiadau hyn sydd y tu ôl i wyddoniaeth Gwobr Nobel Meddygaeth eleni a ddyfarnwyd yn gynharach yn y mis i John Gurdon and Shinya Yamanaka am eu darganfyddiadau ym myd datblygiad ac ailraglennu celloedd y corff. Ond cyfraniad gwenyn ? Yn Nature Neuroscience fis Medi cyhoeddwyd papur gan Brian Herb a’i gydweithwyr o Ysgol Feddygol Johns Hopkins yn disgrifio newidiadau epigenetig sydd wrth wraidd newid ymddygiad am y tro cyntaf. Yr ymddygiad dan sylw yw’r newid ymhlith gweithwragedd y gwenyn o’u swydd yn meithrin y cynrhon a’r crwybr i fod yn helwragedd paill a neithdar. Yn draddodiadol ystyriwyd mai treigl amser a henaint oedd yn gyfrifol am y newid hwn. Yn gyntaf, dangosodd Herb fod newidiadau yn nhagiau epigenetig 155 o enynnau’r gwenyn wrth iddynt droi at hela. Yna dyfeisiodd fodd i’w troi yn ôl yn feithrinwragedd. Un diwrnod, pan oedd yr helwragedd allan yn brysur yn hela, tynnwyd yr holl feithrinwragedd o’r nyth. Pan ddychwelodd yr helwyr, nid oedd neb i dderbyn ffrwyth eu helfa. Dros gyfnod o oriau yn unig, newidiodd nifer ohonynt yn ôl i’w ffurf flaenorol i lenwi’r bwlch. Pan ddadansoddwyd yr adnewidiad gwelwyd fod 57 o dagiau’r DNA wedi newid yn ôl hefyd. A’r awgrym yw mai hwn oedd yn gyfrifol am y newid ymddygiad.. Dyma’r tro cyntaf i’r broses dagio hon gael ei chanfod yn ymwneud ag ymarweddiad. Y sialens yn awr yw chwilio am ddigwyddiadau tebyg wrth i anifeiliaid eraill – gan gynnwys dyn – newid ymddygiad. Mae’r oblygiadau yn enfawr – gan gynnwys y posibilrwydd fod patrymau ymddygiad a ffurfiwyd mewn un genhedlaeth yn ymddangos yn y nesaf.\nUn ymddygiad hollol reddfol yw hoffter adar a chreaduriaid eraill o ffrwyth lliwgar. Un o’r lliwiau hyn yw glas. Yn aml mewn natur nid pigment sy’n gyfrifol am las llachar – megis plu’r paun – ond strwythur o ddrychau a phrismau microsgopig. Hwy sydd wrth wraidd symudliw ieir bach yr haf a chwilod. Cyn hyn yr iâr fach yr haf Morpho o Dde’r Amerig oedd yn hawlio’r wobr, ond yn PNAS y mis diwethaf disgrifiwyd eirin Pollia condensata o dde’r Sahara fel y lliw glas symudliw mwyaf tanbaid ym myd natur. Gan mai strwythur yn hytrach na chemegyn sy’n gyfrifol, mae’r lliw yn para ar ôl i’r ffrwyth syrthio o’r llwyni a chrino. Dywed yr awdures, Beverley Glover o Brifysgol Caergrawnt, bod eirin hanner can mlwydd oed i’w gweld mor llachar â rhai ffres. Tybed a oedd y rhain yn rhan o fwydlen ein cyndadau Mesolithig o ogledd Affrica ? Efallai y dylai rhywun ddweud wrth David Cameron am ei arwyddocâd i liw ei blaid ?\nPynciau: Celteg o’r Gorllewin, Yr Ewropeaid Gyntaf, Epigeneteg Gwenyn, Glas Llachar\nCelteg o’r Gorllewin.\nBarry Cunliffe a John Koch (gol) (2010) Celtic from the West. Alternative Perspectives from Archaeology, Genetics, Language and Literature. Oxbow Books, Rhydychen. ISBN 9781842174104\nYr Ewropeaid Gyntaf.\nBrian R. Herb, Florian Wolschin, Kasper D. Hansen, Martin J. Aryee, Ben Langmead, Rafael Irizarry, Gro V. Amdam, and Andrew P. Feinberg (2012) Reversible switching between epigenetic states in honeybee behavioral subcastes Nat Neurosci. 15 (10), 1371–1373.\nSilvia Vignolini, Paula J. Rudall, Alice V. Rowland, Alison Reed, Edwige Moyroud, Robert B. Faden, Jeremy J. Baumberg, Beverley J. Glover a Ullrich Steiner (2012) Pointillist structural color in Pollia fruit. PNAS 109 (39), 15712–15715\nolaf <> nesaf


Ychydig o bethau y mae angen i chi eu gwybod am Mowldiau Plastig gan y gwneuthurwr Mowldiau Plastig, cyflenwr, cyfanwerthwr, dosbarthwr, a ffatri\nTONG WEI ELECTRONIC., LTD. yn ffatri cyflenwr yn uniongyrchol o Mowldiau Plastig in Taiwan. Gyda thechnoleg cyson wrth gefn a gwasanaeth da mewn gweithgareddau ar ôl-werthu, mae'r cwmni yn tyfu i fyny yn fwy a mwy mewn busnes garreg leol. Canlynol yn rhannau o ein cynnyrch, rydym yn falch o gynnig gwybodaeth fanwl o fwy modelau ar gyfer eich cyfeirnod. Cysylltwch nawr!\nI ddod o hyd i'r Mowldiau Plastig gorau a'i siopa, mae angen i chi wybod am ansawdd uchaf gwneuthurwr Mowldiau Plastig, cyflenwr, cyfanwerthwr, dosbarthwr, OEM ac ODM o ffatri yn Taiwan


Taith Gerdded: Nebo i Frynllidiart – DyffrynNantlle360\nTaith Gerdded: Nebo i Frynllidiart\nDydd Sadwrn 2 Hydref | 10.30yb | Ysgol Nebo\n“Roedd hi’n agos i 3 milltir o gerdded i Nebo. Dewiswn y llwybr isaf oherwydd ei fod yn fyrrach o beth, a chan mai ar hyd y llwybr uchaf y byddai plant y Rhoslas a Chors y Llyn yn mynd, roedd fy nhaith yn un ddigon unig, ond yn un ddifyr iawn. Weithiau, dewisai plant y Maenllwyd, cymdogion i ni, y llwybr isaf a chawn eu cwmni hwy. Tua Phont-y-lloc ymunai criw arall â ni, plant Nant Noddfa, y ddau Dal y maes, Pandy Hen a’r Brithdir, a’r tai o gwmpas, a byddai’r fataliwn yn un go gref cyn cyrraedd pen y siwrnai.”\nMathonwy Hughes yn disgrifio’i daith i’r ysgol yn Bywyd yr Ucheldir\nTybed a gawn ni ‘fataliwn go gref’ yn ymuno â ni fore Sadwrn 2 Hydref wrth i ni ail-droedio’r llwybrau yr oedd Mathonwy a Silyn yn eu cerdded i’r ysgol?\nDewch am dro cylchol o Ysgol Nebo, ar hyd ‘y llwybr uchaf’ chwedl disgrifiad Mathonwy, i Frynllidiart, yr adfail diarffordd – a thyddyn uchaf Dyffryn Nantlle – lle magwyd y ddau brifardd.\nAdfail Brynllidiart: “Tir pell y diadelloedd”\nByddaf i, Ffion, yn rhannu ychydig o hanesion, straeon a cherddi wrth i ni gerdded, a bydd cyfle ym Mrynllidiart i weld yr arddangosfa awyr agored o lythyrau caru Silyn a chlywed Angharad Tomos yn adrodd ychydig o’u hanes. Byddwn yn dod yn ôl ar hyd ‘y llwybr isaf’ am Bont Lloc.\nRhan o’r arddangosfa awyr agored ym Mrynllidiart\nDewch â fflasg a phicnic ar gyfer yr hoe ym Mrynllidiart – gan obeithio y gallwn ni ail-greu rhywfaint o naws yr hen ddyddiau cynaeafu gynt (er y bydd hi’n fis Hydref!):\n“A phan ddeuai diwrnod y cario, byddai’r caeau’n ferw o hwyl a miri cymdogion a chyfeillion ewyllysgar, pawb â’i gribin neu’i bicwarch … clywech y merched yn galw ar bawb i’r tŷ at fwrdd dan ei sang o ymborth a hwnnw wedi ei arlwyo ar liain gwyn. Egwyl fendigedig fyddai hon o’r haul crasboeth a phawb yn ei afiaith yn bwyta, yn traethu ei brofiada ac yn adrodd straeon.”\nHanes cynhaeaf gwair Brynllidiart yn Bywyd yr Ucheldir\nRhybudd: Byddwn yn troedio drwy amodau corsiog a thir anwastad mewn mannau felly cofiwch wisgo esgidiau addas.\nCychwyn am 10.30yb o Ysgol Nebo (lle parcio ar gael drwy garedigrwydd yr ysgol)\nBydd y daith yn para tua 3 awr\nAngen esgidiau addas, fflasg a phicnic\nAngen cofrestru: anfonwch e-bost at gwion.yrorsaf@gmail.com\nTaith wedi ei threfnu gan Yr Orsaf.\nGallwch ddarllen am y daith ddiwethaf a drefnwyd ym mis Awst o Dal-y-sarn i fyny i’r Fron ac yn ôl i lawr i Nantlle yma: Blas ar daith gerdded Yr Orsaf (Awst 2021)\nFe welwn ni chi yn Nebo!


Adran: Cofiannol, Cofiant, Gwleidyddiaeth, Crefydd\nDyma'r cofiant cyflawn cyntaf i Niclas y Glais, (T. E. Nicholas, 1879-1971), y Comiwnydd a'r Cristion o ardal y Preseli. Gyda chyhoeddi'r gyfrol hon, mae Hefin Wyn yn cwblhau trioleg am wŷr mawr Sir Benfro - yn dilyn hanes Waldo Williams a Meic Stevens.\nCyfrol swmpus. Fe gawn lawer gan Hefin Wyn yn trafod ei farddoniaeth a'i syniadau, a barn eraill amdano fel bardd — barn amrywiol yn fynych. Diddorol canfod iddo fod yn ysbrydoliaeth i'r Waldo ifanc, ac o blith ein cyfoedion ifanc, Hywel Meilyr Griffiths. - Gwyn Griffiths, Morning Star\nBrodor o'r Preselau oedd T. E. Nicholas ond daeth i amlygrwydd yn ystod ei ddeng mlynedd o weinidogaeth ym mhentre'r Glais, Cwm Tawe. Roedd yn gyfaill i Keir Hardie, a Niclas draddododd ei bregeth angladdol yn Siloam, Aberdâr a chynnig am ei sedd seneddol adeg y Rhyfel Byd Cyntaf.\nFe'i carcharwyd yn ystod yr Ail Ryfel Byd a thra oedd yn rhannu cell gyda'i fab Islwyn, yng ngharchardai Abertawe a Brixton, aildaniwyd ei yrfa farddonol.\nRoedd yn gomiwnydd diedifar a byddai'n dannod y frenhiniaeth a chyfalafiaeth bob gafael. Roedd hefyd yn ddarlithydd ac yn ddeintydd.\nO gyfuno'r elfennau hyn ffurfiwyd colsyn eirias o gymeriad a anwylodd ei hun i'r genedl. Manteisiodd yr awdur ar lythyrau personol sy'n gadwedig yn y Llyfrgell Genedlaethol ac ar dystiolaeth nifer o ddisgynyddion Niclas i lunio'r portread yn y gyfrol hon.\nDyma'r cofiant cyflawn cyntaf i Niclas y Glais a gyda chyhoeddi'r gyfrol mae Hefin Wyn yn cwblhau trioleg am wyr mawr Sir Benfro – yn dilyn cofiant i Waldo Williams ac i Meic Stevens.


NAFWC30/06 - Canllawiau ar Grant Llywodraeth Cynulliad Cymru i Drosglwyddo rhwng Cyfnodau Allweddol 2 a 3\nHafan > Cyhoeddiadau > Cylchlythyrau > NAFWC30/06 - Canllawiau ar Grant Llywodraeth Cynulliad Cymru i Drosglwyddo rhwng Cyfnodau Allweddol 2 a 3 NAFWC30/06 - Canllawiau ar Grant Llywodraeth Cynulliad Cymru i Drosglwyddo rhwng Cyfnodau Allweddol 2 a 3\nMae gofyn bod gennych y feddalwedd gywir i weld gwybodaeth benodol ar y wefan hon. Mae'r dudalen hon yn cynnig cysylltiadau i raglenni gweld a darllen sydd ar gael am ddim.\tCRYNODEB\nMae’r Cylchlythyr hwn yn rhoi canllawiau ar y meini prawf ar gyfer defnyddio grant gan Lywodraeth Cynulliad Cymru i wella’r broses drosglwyddo rhwng Cyfnodau Allweddol 2 a 3. Bydd y grant ar gael i awdurdodau lleol yn 2006-07 a’r ddwy flwyddyn ariannol wedi hynny. Y bwriad yw defnyddio’r grant i gefnogi datblygiad prosiectau enghreifftiol a all ddod yn hunangynhaliol a chael eu hefelychu mewn mannau eraill.\nMae’r canllawiau’n nodi’r trefniadau ar gyfer dosbarthu’r grant a chymeradwyo’r cynigion a’r trefniadau archwilio.\nTelir grant 2006-07 i awdurdodau addysg lleol (AALlau) cyn dechrau blwyddyn ysgol Medi 2006. Bydd yr awdurdodau’n cael gwybod maes o law beth fydd lefelau ariannu 2007-08 a 2008-09.\nNAFWC30/06 - Canllawiau ar Grant Llywodraeth Cynulliad Cymru i Drosglwyddo rhwng Cyfnodau Allweddol 2 a 3 [pdf 270 KB]


Rydych yma: Hafan › Llogi safle › Llogi safleoedd ar gyfer digwyddiadau › Rhestr lawn o safleoedd ar gael i'w llogi sydd â staff › Llys a Chastell Tre-tŵr\nPerfformiadau byw dramâu a cherddoriaeth\nFfilmio ar gyfer ffilmiau/cyfresi teledu\nSgyrsiau a teithiau bywud gwyllt\nMaes parcio glaswellt a graean i hyd at 50 o geir a lle parcio wrth ymyl y ffordd gyferbyn â'r llys i 15 o gerbydau. Does dim lleoedd parcio dynodedig i bobl anabl na bysiau. Mae safle bach i feiciau yn y maes parcio hefyd.\nMae giatiau dwbl bwaog yn y porthdy yn rhoi mynediad i'r cwrt gyda llwybr cobls carreg, 2.2m o led ac 1.9m o uchder gan godi i 2.9m yng nghanol y bwa. Mae giatiau dwbl (3.35 m o led, heb gyfyngiad uchder) yn arwain i Ardd y De yn rhoi mynediad cyfyngedig i'r safle, ac mae angen i’r ardal laswelltog a gyrhaeddir fel hwn gael ei gwarchod rhag difrod gan gerbydau. Mae un giât i Ardd y De (1.35m o led a 2.2m o uchder yng nghanol y bwa hanner ffordd rhwng y ddwy giât uchod) ac un giât (1.37m o led, heb gyfyngiad uchder) rhwng Aden ogleddol y Llys a'r toiledau.\nMae'r rhan fwyaf o’r safle yn hygyrch er y gallai'r fynedfa gobls garreg fod yn anaddas i rai sy’n defnyddio cadeiriau olwynion a chadeiriau treiglo. Gellir trefnu bod mynedfa ochr ar gael os bydd angen. Ar hyn o bryd, does dim mynediad i gadair olwynion i'r castell, ond mae’r siop/y tiroedd/llawr gwaelod Aden y Gorllewin yn hygyrch i bawb gyda rampiau lle bo’u hangen. Ceir mynediad i lefelau uchaf Aden y Gorllewin drwy ddringo grisiau un cyfeiriad o'r solar gyda grisiau 23cm a chanllaw ar y ddwy ochr (lled isaf = 0.97 m) a grisiau sy’n dyblu nôl o'r gegin gyda’r grisiau yn 18cm ac un canllaw canolog (lled isaf = 0.76 m).\nMae toiledau gwryw / benyw ar gael gan gynnwys cyfleusterau i’r rhai sy’n defnyddio cadeiriau olwynion\nMae byrddau a meinciau picnic ar gael\nDolennau sain cludadwy\nMae’r signal ffonau symudol yn dda ar y cyfan o amgylch y safle\nTrwydded alcohol. Mae gan y safle drwyddedau PPL a PRS.\nNeuadd Uchaf (Aden y Gorllewin) – 15.62m (hyd) x 7.2m (lled) x 2.67m (uchder). Un fynedfa sy’n 1.1m (lled) x 2.31m (uchder). Lle i 50 o bobl ar y mwyaf.\nYstafelloedd y Gwesteion (Aden y Gogledd) – 22.27m (hyd) x 6.1m (lled) x 2.52m (uchder). Tair mynedfa – pob un â mesuriadau tebyg – 0.76m/1.1m (uchder) x ochrau 1.67m (uchder) x canol 1.83/1.87m. Mae gan bob un o’r drysau siliau 18cm. Lle i 50 o bobl ar y mwyaf.\nY Neuadd Isaf (Aden y Gogledd) – 14.6m (hyd) x 6.0m (lled) x 2.36m (uchder). Drws y de x 2 ddrws dwbl – 0.95m (lled) x ochrau 1.42m (uchder) x canol (2.24m). Drws sengl 0.77m (lled) x ochrau 1.55m (uchder) x canol 1.92m. Dau ris 18cm i fyny i’r drws dwbl, sil 18cm i’r drws sengl. Lle i 50 o bobl ar y mwyaf.\nOes - 3 x ystafelloedd yn yr llys sydd yn cael trwydded priodas\nOes – 2 x 32amp un wedd yn y tiroedd. 2 x 30amp cebl cylch yn y Llys\nOes – mae’r prif gyflenwad dŵr ar gael o bob un o’r toiledau gwryw / benyw (poeth ac oer) ac ar gael hefyd i’r cwrt a’r maes parcio (sef dŵr oer yn unig, a’r ddau yn addas i’w hyfed)\nOes – hyd at 110mm – 4 modfedd


Newid a thrawsnewid: strategaeth newydd i’r Loteri Genedlaethol gan Gyngor Celfyddydau Cymru | Arts Council of Wales\nNewid thrawsnewid strategaeth newydd ir loteri genedlaethol gan gyngor\nNewid a thrawsnewid: strategaeth newydd i’r Loteri Genedlaethol gan Gyngor Celfyddydau Cymru\nHoffem ni wahodd eich sylwadau am y casgliadau hyd yma.\nYn y cyfnod 12 Tachwedd 2018-15 Chwefror 2019, roeddem ni wedi cynnal ymgynghoriad cynhwysfawr â’r cyhoedd am ddyfodol arian y Loteri Genedlaethol i gelfyddydau Cymru.\nAt ei gilydd roeddem ni wedi cwrdd â 212 o bobl yn ein cyfarfodydd cyhoeddus ledled Cymru a chael 164 ymateb ysgrifenedig am 12 pwnc yr ymgynghoriad. Rydym ni wedi treulio llawer o amser yn adolygu ac ystyried yr hyn roeddem ni wedi’i glywed oddi wrthych. Nawr hoffem ni rannu ein hymatebion: cewch ddod o hyd i'r ddogfen yma.\nRhaid i’r broses fod yn sgwrs sy’n parhau. Hoffem ni wahodd eich sylwadau am y casgliadau hyd yma.\nEich sylwadau chi\nI ymateb, defnyddiwch ein ffurflen ar-lein: yma neu e-bostiwch eichllais@celf.cymru\nWrth ymateb, nodwch ai fel unigolyn neu sefydliad neu’r ddau rydych chi’n cynnig eich sylwadau. Dywedwch wrthym eich Awdurdod Lleol a lle rydych yn seiliedig.\nDyddiad cau i chi gyflwyno eich sylwadau yw Dydd Mercher 26ain mis Mehefin.\nByddwn ni’n gwrando'n ofalus ar eich sylwadau cyn cyhoeddi Strategaeth derfynol y Loteri Genedlaethol ym mis Gorffennaf. Bydd rhai rhaglenni ariannu’n derbyn ceisiadau o Fedi ymlaen. Ond bydd mentrau penodol eraill yn cael eu cyhoeddi’n ddiweddarach yn y flwyddyn o bosibl.\nDarllenwch y casgliadau hyd yma


Tafodiaith Pen-caer, Sir Benfro\t29 Mawrth 2011\nNodweddion cyffredinol shimle fowr we'da ni\nw yn achlysurol, e.e. cwmeryd 'cymryd', cwmwdog 'cymydog'. Colli'r dd yn perfe 'perfedd' a we 'oedd', ond ceir hefyd wedd. Nodweddion eraill o ddiddordeb, ond sydd yn ymestyn dros gryn diriogaeth yn y De-orllewin yw: e yn y sillaf olaf mewn geiriau fel padell, ac ochre 'ochrau'. Cael ow yn hytrach nag aw mewn geiriau fel mowr a nowr. Nodwedd ar iaith y De-orllewin yw'r e a'r o agored (fel yn pen a llong, ond weithiau'n hwy) a glywir mewn geiriau fel wedyn a mochyn. Yn y De-ddwyrain byddai'r rhain lawer yn 'feinach' ac yn debycach i'r seiniau a glywir yn hen a llo yn y De. Pan ddaw i neu w yn y sillaf olaf y ceir yr e a'r o agored; fe'u clywir, felly, yn eddi 'heddiw', gwedwch 'dywedwch' a fory, ond nid yn cese 'câi' na moron 'mawrion'. Yn y De-orllewin, felly, ceir llafariaid agored o flaen i neu w, a llafariaid 'main' fel arall. Ceir cydberthynas rhwng ansawdd llafariaid y goben a'r sillaf olaf yn y Rhos hefyd. Y patrwm yno yw cael llafariaid 'main' pan fo i, u, neu w yn eu dilyn, a llafariaid agored mewn cyd-destunau eraill. Ansefydlogrwydd h: at ei gilydd y mae'n bresennol yn y cyd-destunau disgwyliedig, e.e. halen, hongian, a hwnnw, eithr y mae hefyd wedi ei cholli mewn nifer o enghreifftiau, fel alltu, eddi 'heddiw', ongian, a efyd. Y recordiad Wel, chimod oen ni'n lladd i mochyn 'eddi nowr. We'r badell bres 'da ni pyrny a'r tan... cwêd, 'te. Wel wedyn fory we' dyn, we'r bwtshwr in dwâd i dorri'r mochyn finy. Och chi'n gal e'n bishys wedyn, hams a'r palfeshi a'r ochre. A wedyn we' bar mowr o halen 'da ni a och chi'n 'ffod neud yr halen in fân wedyn a we'r... och chi'n roi'r mochyn, ir ham ar ford, gwedwch. Wel och chi'n roi'r saltpetre arno ginta, a tamed o shwgwr brown amell un, a chi'n rwbio fe miwn manna 'sbod e eitha glyb. Wedyn och chi'n rwbio fe â halen wedyn, a wedyn och chi'n troi fe wedyn a roi tam bach o salypetre rownd i'r esgyrn a halen ar hwnnw. Wel wedyn och chi'n drichid arno fory lŵeth a'i au 'alltu fe, a wedd e myn' mlân am dair wthnos fel 'na. Ble och chi'n gadel nw amser och chi'n neud hyn, 'te? In twbeie moron. O beth? O bren? Ie, pren. A wedyn och chi'n... odd e'n cal 'i godi wedyn. Och chi'n golchi'r halen bant a och chi'n 'ongian e lan. Shimle fowr we' 'da ni, chwel. Chi 'di clŵed sôn am shimle fowr? /Ydw, ydw./ Wel och chi'n hongian nw lan manna wedyn, i nw gal sychu. le. Am faint on nw'n aros? O, wedd e'n cwmeryd sbel i sychu, chwmod, yntê fe sbwyle, 'chod, rownd i'r asgwrn. Shwt och chi'n paratoi i ladd y mochyn? Odd...? Bwtshwr in dwâd. le. A we'r... we'r dŵr 'da ni'n berwi erbyn dese fe. A wedyn wên nw'n dala'r mochyn, a we'r bwtshwr yn 'i waedu fe, a chwedyn ôn nw'n cario'r dŵr berw 'ma mâs a clau'r mochyn... Wedyn on nw'n hongian e lan wedyn, hongian i mochyn lan. le. Ar beth? Wel, we' fel haearn 'da nw, chimod, i ddala fe. Ie. A wedyn on nw'n roi fe lan wrth ryw bîm in un o'r teie mâs. Wel wedyn 'rail dwyrnod we'r dyn in dwâd i dorri e Imny fel don i'n gweu' 'thdoch chi. Och chi'n neud rhwbeth â'r pen a'r perfedd? O, oen. Wel, oen. Buon ni'n golchi'r perfe' 'efyd, ond anan ni'n neud lot a 'wnnw in yng amser i. Naddo. Wel, 'nan ni'n lico fe, chwaith. Och chi'n neud brawn ne rwbeth â'r pen? O, oen, yn gweitho'r pen a pethe, gweitho brawn, basneidi o'no. We' hwnnw'n lovely. Beth och chi'n roi yn y brawn gyda'r...? Wel, i pen a'r tafod a... we' rhei'n roi'r cluste, on' enan ni'n roi'r cluste. Enan ni am reina. A chwedyn we', chimbod, we'r esgym 'da chi wedyn, och chi'n bwrw rina miwn a'i berwi nw 'sbod y cifan in ifflon. Wel, wedyn wêch chi'n... in tshopo fe lan wedyn a roi'r... wedd e'n seto in i jeli 'ma wedyn.... A wedyn gwedwch, we' amell un in shario. We'r llefydd bach, fel, gwedwch... dim ond tŷ ni nawr. Wel we' Mam, 'rengaran, we' mochyn bach 'da ni 'efyd. Anan ni ry dlawd i gâl mochyn. Wedd 'i'n magu mochyn bach 'i 'unan. /Ie./ Wel wedyn wedd hi'n roi tamed i... i ryw gwmwdog wedyn, fel pam bisen nwy'n lladd mochyn oen ni'n gâl e nôl. 'Na fe. Pa bart o'r mochyn bysech chi'n roi felna? Iddyn nwy? /Ie./ O, tamed bach o'r stêc a falle cese 'i asgwrn cewn, a'r asenne, chimod, i ribs. O, on nw'n shario nw mâs in neis wedyn, ychwel. Wath on nw'n shŵ'r cal e nôl, ychwel. Nodiadau\ndwâd 'dyfod' Trafodir datblygiad y ffurf yn llawn uchod. torri'r mochyn finy Sylwer ar y defnydd o finy yn y cyd-destun hwn yn hytrach na Ian; ci. hongian lan. Dylanwad y Saesneg cut up a hang up,sy'n cyfrif am ddefnyddio adferfau yn y cyd-destunau hyn: mae torri a hongian, ar eu pen eu hunain yn ddigonol yn Gymraeg. Ceir y math hwn o ymyrraeth yn gyffredin ar lafar: cymharer gwisgo fyny, cwmpo lawr, a cymysgu lan. palfeshi 'palfeisi' Ysgwydd creadur yw palfais. tam 'darn' Mwy cyfarwydd yw tamaid, sef tam + -aid, ond digwydd tam hefyd yn gyffredin trwy'r De. drichid 'edrych'\nlŵeth 'eilwaith, drachefn' twbeie moron Ffurf luosog ddwbl i twba a luniwyd drwy ychwanegu'r terfyniad Iluosog -e at twbâu, a oedd eisoes yn Iluosog. Ffurfiau tebyg a geir yn y De-orllewin yw esgideie, a teie, y ceir enghraifft ohoni yn y darn hwn. Cyffredin yw ffurfiau Iluosog dwbl a luniwyd drwy ychwanegu'r terfyniad Saesneg -s at ffurfiau Cymraeg yn -wyr, e.e. baswyrs a (py)sgotwyrs. Gall ychwanegu terfyniadau yn y modd hwn arwain at gynhyrchu ambell ffurf annisgwyl fel sersys, a geir mewn rhannau o'r Gogledd, ac sydd yn cynnwys dau derfyniad lluosog Saesneg yn ogystal â'r ffurf luosog frdorol, hynny yw, sêr + -s + -ys! Ffurf luosog hynod ar yr ansoddair mawr yw moron; ceir enghraifft ohoni yn y darn o Flaenpennal. bant 'i ffwrdd' shimle 'simnai' Shimle a shwmle yw ffurfiau arferol y De; yn y Gogledd simdda, simdde neu shimdda, shimdde a geir amlaf. Amrywiadau pellach yw sifne, shifne yn y Gogledd-ddwyrain a rhannau o'r Canolbarth, a sifne, shifne mewn rhannau o Geredigion. dese 'deuai' dala 'dal' Mae'r [furl hon yn gyffredin trwy'r De; dal a glywir yn y Gogledd. Geiriau sydd yn patrymu'n debyg yw bola y De, a bol y Gogledd. Pâr tebyg yw hela a hel, ond tra bo hela yn gyffredin trwy'r wlad, yn y Gogledd yn unig y ceir hel. (Tueddir i ddefnyddio hel yn y Gogledd lIe y defnyddir casglu neu clasgu yn y De.) clau 'glanhau' Ceir sawl amrywiad ar y berfenw hwn yn y tafodieithoedd. Ffurfiau mwyaf cyffredin y De yw clau a cnau tra bo'r Gogledd yn ffafrio llnau. teie mâs 'adeiladau'r Iferm' Mae tai mâs yn gyffredin trwy'r De-orllewin hyd at Gwm Nedd; y ffurfiau mwyaf cyffredin yn y gweddill o'r wlad yw bydái yn y Gogledd-orllewin a bildin(g)s yn y Dwyrain. Yn y De-orllewin eithaf yn unig y nodwyd teie mâs. Am y ffurf teie, gweler twbeie uchod. anan ni 'nid oeddem' Ceir nifer o enghreifftiau o'r ffurfiau negyddol hyn yn y darn:\nenan ni'n roi 'nid oeddem yn rhoi' anan ni ry dlawd 'nid oeddem yn rhy dlawd' gweitho 'gweithio' Yr ystyr yn y cyd-destun hwn yw 'gwneud'; gweitho te, gweitho bara. brawn Cofnodwyd cosyn pen, yr enw Cymraeg ar y bwyd hwn, yn y Gogledd (gweler llyfr S Minwel Tibbott. Geirfa'r Gegin), ac yn y De-ddwyrain. Ymddengys, fodd bynnag, fod y term yn ildio i'r gair Saesneg. rhei 'rhai' a chwedyn 'ac wedyn' Ffurf lafar gyffredin drwy'r wlad. rengaran 'yr hen garan; yr hen gariad' 'Druan' neu 'pŵr dab' a ddywedid mewn rhai ardaloedd i gyfleu hyn. nwy 'hwy' Ffurf nodweddiadol Penfro ar y rhagenw hwn. O hwy y tarddodd nwy a'r n(h)w mwy cyffredin. A chymryd gwelant hwy yn enghraifft, y cam cyntaf yn y datblygiad oedd: gwelant wy > gwelan nhwy Hynny yw, aeth nt h yn n nh mewn modd digon tebyg i'r hyn a geir o dan amodau'r treiglad trwynol mewn cyfuniad fel yn Tywyn > yn Nhywyn. Y ffurf nhwy hon (heb yr h) a welwn ym Mhenfro. Tuedd wy mewn sillafau diacen yw mynd yn w: gwelir y datblygiad yn glir yn eglws, sef y f[furf lafar gyffredin ar 'eglwys'. Gan fod nhwy — fel y rhagenwau eraill — yn digwydd yn ddiacen yn aml troes yr wy yn y ffurf hon hefyd yn w yn y rhan fwyaf o'r tafodieithoedd. Cafwyd, felly, ail gam yn y datblygiad, sef: gwelan n(h)wy > gwelan n(h)w Ni ddigwyddodd yr ail gam yn y De-orllewin eithaf. cewn 'cefn' Un o ffurfiau nodweddiadol yr ardal hon.\nwath 'oherwydd' Tagiwyd gyda


Tag: llwyfannau | Martech Zone\nUn o'r themâu parhaus a glywaf am ddatblygiadau mewn technoleg yw y bydd yn peryglu swyddi. Er y gallai fod yn wir o fewn diwydiannau eraill, rwy'n amau o ddifrif y bydd yn cael yr effaith honno o fewn marchnata. Mae marchnatwyr wedi eu gorlethu ar hyn o bryd wrth i nifer y cyfryngau a'r sianeli barhau i gynyddu tra bod adnoddau marchnata yn aros yn eu hunfan. Mae technoleg yn rhoi cyfle i awtomeiddio tasgau ailadroddus neu â llaw, gan roi mwy o amser i farchnatwyr wneud hynny\nDydd Mawrth, Mai 22, 2012 Dydd Sul, Hydref 4, 2015 Douglas Karr\nMae ein cleient, Mindjet, wedi lansio cynnig newydd sydd wedi'i gynllunio'n benodol ar gyfer mentrau. Yn ogystal, fe wnaethant gyflwyno diweddariad i'w cynnyrch rheoli gwaith cydweithredol Connect - gan ddod ag integreiddiadau llawn ar draws dyfeisiau Gwe, bwrdd gwaith a symudol ar gyfer cydweithredu ar unrhyw adeg, unrhyw le (a gwefan newydd i gyd-fynd â'r atebion newydd). Mae Mindjet Connect V4 yn parhau esblygiad y cynnyrch i ddarparu profiad defnyddiwr sengl sy'n cysylltu syniadau a chynlluniau â gweithredu'r cynlluniau hynny. Defnyddwyr Mindjet Connect\nMae Quark wedi lansio cymhwysiad gwe hybrid sy'n ymgorffori templedi proffesiynol ynghyd â meddalwedd bwrdd gwaith newydd, Quark Promote. Mae'n fodel eithaf diddorol ... lawrlwythwch y cymhwysiad sy'n seiliedig ar Windows a gallwch chi ddechrau golygu a lanlwytho'ch deunyddiau marchnata. Ar ôl i'ch deunyddiau gael eu huwchlwytho, gallwch eu hargraffu a'u dosbarthu'n lleol trwy rwydwaith o gyhoeddwyr. Mae'r gwasanaeth yn caniatáu ichi ddylunio cardiau apwyntiad, pamffledi, cardiau busnes, cwponau, taflenni data, amlenni, taflenni, pen llythyrau a chardiau post\nMae cardiau busnes wedi bod yn ymarfer hwyl i mi erioed. Dwi wastad wedi gwneud rhywbeth gwahanol gyda fy nghardiau busnes - yn gyntaf oedd fy nghardiau blogio gyda fy llun, yna pecynnau o PostIt Notes, ac yn fwyaf diweddar cerdyn main gyda dosbarthwr o Zazzle. Heddiw roeddwn i'n gwylio teleseminar o Alex Mandossian mewn cyfres addysg fusnes rydw i'n tanysgrifio iddi a thynnodd sylw at gyfle gwych rydw i wedi gadael iddo lithro heibio ... tri


Ein Stori Ni - Gweithgynhyrchu Co Digidol, Ltd\nShanghai Co Gweithgynhyrchu Digital, Ltd\nShanghai Co Digital Gweithgynhyrchu, Ltd (SHDM) (cod stoc: 870,857), a sefydlwyd yn 2004, yn fenter uwch-dechnoleg a hefyd y gweithfan academydd yn Shanghai. SHDM yn gwmni proffesiynol sy'n canolbwyntio ar yr ymchwil a datblygu, cynhyrchu, gwerthu o argraffwyr 3D uwch-dechnoleg a sganwyr 3D ac yn darparu yr ateb argraffu 3D yn gyffredinol. SHDM â'i bencadlys yn yr ardal ddiwydiannol City Brilliant, Pudong\ndosbarth, yn gyfagos i lawer o gwmnïau rhyngwladol o'r radd flaenaf. SHDM wedi sefydlu cwmnïau cangen a swyddfeydd yn ninas Chongqing, Xiangtan, Tianjin, Ningbo, Shenzhen, ac ati\nAr hyn o bryd mae gan SHDM mwy na 70 o weithwyr a mwy na 20% yn cael eu gyda Meistr neu raddau Doctor. Diwydiannol SL 3D argraffydd a sganiwr white- ysgafn, sganiwr corff laser hymchwilio a'u datblygu gan ein grŵp arwain gan Dr Zhao erioed enillodd y Gwobrau Cenedlaethol o ail ddosbarth ar gyfer Gwyddonol a Thechnolegol Hyrwyddo a Gwobr Shanghai am Gwyddonol a Thechnolegol Hyrwyddo. Eithr, SHDM hefyd wedi datblygu argraffydd 3D metel SLM, cyfres o argraffydd Rheolwr Ardal Goedwig diwydiannol ac argraffydd 3D ceramig. SHDM berchen ar fwy na 20 o batentau o ddyfeisiadau technolegol a hawlfreintiau meddalwedd.\nErs y sylfaen, SHDM dwyn y genhadaeth o "Gweithgynhyrchu Digital Newidiadau y Byd" ac yn mynnu ar y syniad o reoli "sylwgar Gweithgynhyrchu, Gwasanaeth galon" ac mae wedi sefydlu brand unigryw o "SHDM" drwy fwy na 10 mlynedd o waith ymchwil trylwyr a datblygu, profiad cronni, technoleg uwch, ansawdd uwch a system gwasanaeth berffaith. SHDM yn darparu cynnyrch o ansawdd uchel a gwasanaeth i amrywiaeth o fentrau yn y cartref a rhyngwladol, colegau a gwyddoniaeth ac ymchwil sefydliadau, megis Shanghai Jiao Tong Brifysgol, Motors Cydweithredu General, Chengdu Sefydliad Ymchwil Awyrennau, Grŵp Senyuan, Central Academi Celfyddydau Cain, The pedwerydd Milwrol meddygol y Brifysgol ac yn y blaen, yn cwmpasu amrywiaeth o ddiwydiannau, gan gynnwys gweithgynhyrchu diwydiannol, meddygol, ceir, robot, awyrofod, addysg ac ymchwil wyddonol, esboniadau, creadigrwydd diwylliant, individualization etc.\nYear1995: Lansio argraffydd CLG cyntaf\nBlwyddyn 1998: Ennill y wobr o gyflawniadau gwyddonol a thechnolegol o dosbarth cyntaf y Weinyddiaeth Addysg\nFlwyddyn 2000: Enillodd Dr Zhao Wobr Genedlaethol 2il Ddosbarth o Gynnydd Gwyddonol\nBlwyddyn 2004: cwmni SHDM ei sefydlu\nBlwyddyn 2014: Gwobr 2il Ddosbarth o Shanghai Technolegol Invention\nBlwyddyn 2014 : Sefydlwyd cydweithrediad strategol gyda Stratasys\nBlwyddyn 2015 : Cymryd rhan yn sefydlu'r safon argraffu 3D\nmewn prifysgolion a cholegau\nBlwyddyn 2016: Daeth Dr. Zhao yr aelod o bwyllgor Cenedlaethol\nAM Y Pwyllgor\nBlwyddyn 2017: SHDM ei restru yn y farchnad stoc o NEEQ (Stoc No.:870857)


WOMEX – trac\nYn Hydref 2013, bu i Gymru groesawu WOMEX, digwyddiad masnachol mwyaf y byd ar gyfer cerddoriaeth werin, byd, ‘roots’ a thraddodiadol. Mae’r digwyddiad pum niwrnod hwn yn cynnwys Ffair Fasnach brysur, Gŵyl Arddangos, Cynhadledd a rhaglen Ffilm, gyda dros 60 o gyngherddau yn cynnwys dros 300 o artistiaid, tua 650 o gwmnïau o dros 90 o wledydd yn arddangos yn y ffair fasnach, a mwy na 400 o newyddiadurwyr cenedlaethol a rhyngwladol. Yn 2019, cynhaliwyd WOMEX yn Tampere, Y Ffindir; y flwyddyn flaenorol, fe’i cynhaliwyd yn Gran Canaria ar Yr Ynysoedd Dedwydd.\nMae WOMEX yn unigryw. Mae’n fan cwrdd i’r Diwydiant Cerddoriaeth Byd, ac fe’i mynychir gan bobl o bob gwlad yn y byd. Mae pobl yn mynychu i drefnu gigs, teithiau, deliadau, cyhoeddusrwydd, cytundebau a mwy. Mae cerddorion, astiantau, hyrwyddwyr, swyddogion cyhoeddusrwydd, newyddiadurwyr, gwneuthurwyr ffilmiau, rheolwyr a mwy yn cyfarfod i drafod a chynllunio.\nBydd pobl yn gofyn yn aml beth yw Cerddoriaeth Byd. Does neb yn gwybod, mewn gwirionedd. Bathwyd y term i farchnata recordiau a chryno ddisgiau nad oedd modd eu dosbarthu’n hawdd i gategorïau, ond daeth un cylchgrawn yn agos at y gwir trwy alw Cerddoriaeth Byd yn “local music from out there!” Côr o fugeiliaid o Azerbaijan? DJ Maori digywair, byrfyfyr? Y delyn deires Gymreig? Yn sicr.\nYr hyn yr ydym yn ei wybod yw bod diwydiant cerddoriaeth y byd am wybod mwy am gerddoriaeth Cymru ac mai dyma lle mae Trac Cymru yn mynd i’w cyfarfod. Dyma lle’r ydym yn cychwyn datblygu’r perthnasau sydd eu hangen ar gynhyrchwyr cerddoriaeth Cymru i dyfu eu gyrfaoedd. Rydym yn ffynhonnell o wybodaeth am gerddoriaeth draddodiadol o Gymru, yn barod i ateb cwestiynau gan fynychwyr ac i hyrwyddo artistiaid Cymreig sydd yn barod ar gyfer y farchnad ryngwladol.\nDros y blynyddoedd, rydym wedi cefnogi artistiaid Cymreig megis Alaw a 9Bach wrth iddynt ddangos eu gwaith i’r byd, a datblygu partneriaethau arwyddocaol â sefydliadau cerddorol mor bell i ffwrdd â Llydaw a Seland Newydd.\nMae Trac Cymru yn rhan o bartneriaeth ehangach o’r enw Gorwelion. Mae byd cerddoriaeth ‘roots’ y DU yn ei gyfanrwydd yn dod ynghyd i ddysgu gan ei gilydd a chefnogi ein hartistiaid i gyflawni eu potensial. Fel arfer, caiff perfformiadau arddangos eu cefnogi ganCerdd Cymru, cangen gerddoriaeth ryngwladol Celfyddydau Rhyngwladol Cymru gan Gyngor Celfyddydau Cymru.\nMae rhagor o wybodaeth am WOMEX ar gael o www.cerddcymru.co.uk a www.womex.com


S4C Ffeithiol - Mamwlad\nGwylio Mamwlad ar Clic\nFfion Hague yn datgelu hanesion rhyfeddol ar Mamwlad\nPerthynas stormus yng nghefndir llwyddiant Laura Ashley\nSaesnes a roddodd ei bywyd i hybu’n traddodiadau a’r iaith Gymraeg\nCofio merched 'coll' ein hanes\nO Ddinbych y Pysgod i'r byd - hanes rhyfeddol Gwen John\nFe adawodd Dinbych y Pysgod yn ferch ifanc yn erbyn dymuniadau ei thad. Fe deithiodd i Baris i fod yn artist ac i fyw yn annibynnol. Ydi, mae'n deg dweud bod Gwen John yn gymeriad beiddgar ar ddiwedd y bedwaredd ganrif ar bymtheg - ond ydyn ni'n gwybod holl hanes yr arlunydd nodedig?\nCawn hanes Gwen John yn Mamwlad gyda Ffion Hague, nos Sul, 2 Chwefror ar S4C - o'r garwriaeth liwgar a lenwodd ei bywyd hyd at ei marwolaeth dawel a dirgel.\n"Yn wyth oed collodd Gwen ei mam a symudodd y teulu o Hwlffordd i Ddinbych y Pysgod," esbonia Ffion Hague yn y gyfres sy'n edrych ar hanes merched arloesol o Gymru. "Mae nifer o lythyrau yn adrodd ei fod wedi bod yn gyfnod anodd iawn a bod ei thad yn ddyn oeraidd iawn."\nMae'n bosib felly bod ei diddordeb mewn celf ac arlunio yn cynnig dihangfa iddi o'r realiti anodd hwn, a cyn gynted ag y gallai, dilynodd Gwen ei brawd Augustus i Goleg Celf y Slade yn Llundain, lle y bu hi'n prysur ennill clod am ei gwaith.\n"Mi fyddai Gwen wedi derbyn addysg glasurol ac addysg mewn life drawing yn y Slade," meddai Dr Sharon Morris, Uwch-ddarlithydd yn y Coleg. "Roedd pob un yn meddwl bod Gwen yn fwy talentog na'i brawd Augustus, ac enillodd Gwen wobr yn ei thymor ola' am figure composition - 'na beth oedd yr uchelgais."\nAr ôl gadael y Coleg, symudodd i fyw gyda ffrindiau i Mont Parnasse yng nghalon Paris - dinas oedd fel mecca i artistiaid ifanc yn y cyfnod. Anogodd Augustus John ei chwaer i gynnig ei gwasanaeth fel model i'r cerflunydd byd enwog, Rodin, oedd â stiwdio yng nghanol Paris.\nO'r foment y curodd Gwen ar ddrws stiwdio Rodin disgynnodd dros ei phen a'i chlustiau mewn cariad â'r arlunydd byd enwog, a'r cariad tanbaid hwnnw a'r angerdd at arlunio a lenwodd ei bywyd am flynyddoedd lawer.\n"Roedd Rodin bron i ddeugain mlynedd yn hŷn na Gwen ond dyma garwriaeth fawr ei bywyd," meddai Ffion. "Yn archifdy amgueddfa Rodin mae tystiolaeth ddiamheuol o berthynas y ddau - dros ddwy fil o lythyrau caru gan Gwen i Rodin."\nSut y gwnaeth Rodin, ac artistiaid eraill ym Mharis yn ystod y cyfnod ddylanwadu ar waith Gwen? Sut llwyddodd y ferch o Ddinbych y Pysgod i arddangos ei gwaith yn un o arddangosfeydd pwysica'r ganrif yn Efrog Newydd? A beth oedd hanes Gwen wedi i'r garwriaeth ddod i ben? Beth oedd diwedd y daith i'r alunydd?\nYng nghwmni Golygydd Llythyrau Gwen John, Dr Ceridwen Lloyd-Morgan; Manon Rhys, awdur Cysgodion; a'r hanesydd celf Mari Griffith, bydd Ffion Hague yn edrych yn fanwl ar bob arlliw o fywyd Gwen John, gan greu portread cyflawn a thrawiadol o stori'r ferch hynod o Ddinbych y Pysgod.


Diweddariad COVID-19: 14 Hydref\nDyma'r wybodaeth ddiweddaraf gan Gyngor Caerdydd, gan gynnwys: yr achosion presennol a'r ffigurau prawf ar gyfer Caerdydd; Diweddariad ar achosion COVID-19 sy'n effeithio ar ysgolion; a safle profi galw i mewn newydd i agor yng Nghaerdydd.\nAchosion fesul 100,000 o'r boblogaeth: 198.1\nAchosion profi: 5,503\nProfion fesul 100,000 o'r boblogaeth: 1,499.9\nCyfran bositif: 13.2%\nDiweddariad ar achosion COVID-19 sy'n effeithio ar ysgolion 14Hydref 2020\nMae achos positif o COVID-19 wedi'i gadarnhau yn Ysgol Uwchradd Willows. Mae 31 o ddisgyblion Blwyddyn 9 wedi cael cyngor gan Iechyd Cyhoeddus Cymru i hunanynysu am 14 diwrnod ar ôl iddynt gael eu nodi fel cysylltiadau agos i'r achos a gadarnhawyd o COVID-19. Nid effeithiwyd ar unrhyw aelodau o staff oherwydd mesurau ymbellhau cymdeithasol.\nMae achos positif o COVID-19 wedi'i gadarnhau yn Ysgol Uwchradd Mair Ddihalog Mae 130 o ddisgyblion Blwyddyn 8 wedi cael cyngor gan Iechyd Cyhoeddus Cymru i hunanynysu am 14 diwrnod ar ôl iddynt gael eu nodi fel cysylltiadau agos i'r achos a gadarnhawyd o COVID-19. Nid effeithiwyd ar unrhyw aelodau o staff oherwydd mesurau ymbellhau cymdeithasol.\nMae achos positif o COVID-19 wedi'i gadarnhau yn Ysgol Uwchradd Gatholig Corpus Christi Mae 224 o ddisgyblion Blwyddyn 11 wedi cael cyngor gan Iechyd Cyhoeddus Cymru i hunanynysu am 14 diwrnod ar ôl iddynt gael eu nodi fel cysylltiadau agos i'r achos a gadarnhawyd o COVID-19. Nid effeithiwyd ar unrhyw aelodau o staff oherwydd mesurau ymbellhau cymdeithasol.\nMae achos positif o COVID-19 wedi'i gadarnhau yn Ysgol Uwchradd Radur. Mae 32 o ddisgyblion Blwyddyn 7 wedi cael cyngor gan Iechyd Cyhoeddus Cymru i hunanynysu am 14 diwrnod ar ôl iddynt gael eu nodi fel cysylltiadau agos i'r achos a gadarnhawyd o COVID-19. Nid effeithiwyd ar unrhyw aelodau o staff oherwydd mesurau ymbellhau cymdeithasol.\nMae achos positif o COVID-19 wedi'i gadarnhau yn Ysgol Gynradd Albany. Mae 25 o ddisgyblion Blwyddyn 5 a 2 aelod o staff wedi cael cyngor gan Iechyd Cyhoeddus Cymru i hunanynysu am 14 diwrnod ar ôl iddynt gael eu nodi fel cysylltiadau agos i'r achos a gadarnhawyd o COVID-19.\nMae achos positif o COVID-19 wedi'i gadarnhau yn y Ganolfan Adnoddau CA2 yn Ysgol Gynradd Pencaerau gan un disgybl. Mae 14 o ddisgyblion ym Mlynyddoedd 3 i 6 a 3 aelod o staff wedi cael cyngor gan Iechyd Cyhoeddus Cymru i hunanynysu am 14 diwrnod ar ôl iddynt gael eu nodi fel cysylltiadau agos i'r achos a gadarnhawyd o COVID-19.\nSafle profi galw i mewn newydd i agor yng Nghaerdydd\nMae cyfleuster galw i mewn, i brofi am COVID-19, i gael ei hagor yng nghanol dinas Caerdydd.\nBydd y cyfleuster newydd, ar Rodfa'r Amgueddfa, yn darparu mynediad hawdd i brofion i'r rhai sy'n byw mewn ardaloedd preswyl cyfagos, gan gynnwys poblogaeth myfyrwyr y ddinas.\nBydd y gwaith ar y Safle Profi Lleol yn dechrau heddiw (14 Hydref) a disgwylir i'r safle profi fod ar agor i'r cyhoedd o ddydd Sadwrn 17 Hydref.\nDywedodd Fiona Kinghorn, Cyfarwyddwr Gweithredol Iechyd y Cyhoedd Caerdydd a'r Fro: "Mae'n hanfodol bwysig bod unrhyw un sydd â symptomau Coronafeirws yn trefnu prawf iddyn nhw'u hunain. Dyma sut y gallwn atal lledaeniad y feirws.\n"Yng Nghaerdydd a'r Fro mae gennym un o raglenni Profi, Olrhain, Diogelu mwyaf effeithiol y wlad, a bydd y cyfleuster newydd hwn yn hwb pellach i'n gallu yn lleol i atal lledaeniad y feirws."\nMae'r safle yn un o nifer sy'n agor yn nhrefi a dinasoedd Prifysgol Cymru y mis hwn yn rhan o strategaeth genedlaethol i gynyddu capasiti profi.\nMae uned brofi Rhodfa'r Amgueddfa yn safle galw i mewn. Bydd yn gweithredu rhwng 8am ac 8pm, saith diwrnod yr wythnos. Gellir trefnu profion yn y ffordd arferol drwy ffonio 119 neu ar-lein yn llyw.cymru/coronafeirws\nDim ond i'r rhai sydd â symptomau Coronafeirws - tymheredd uchel, peswch newydd, parhaus, neu golli'r gallu i arogli neu flasu, neu newid yn y gallu hwnnw - y bydd y profion ar gael.